cyanic-selkie/wikianc huggingface dataset:
തൃശ്ശൂർ പബ്ലിക്ക് ലൈബ്രറി
ചരിത്രം
1872-ൽ, ദിവാൻ എ. ശങ്കരൻ അയ്യരാണ് ലൈബ്രറി തുടങ്ങിയത്. ലൈബ്രറി ആദ്യം പ്രവർത്തനമാരംഭിച്ചത് തൃശ്ശൂരിലെ സെന്റ് മേരീസ് കോളേജിലാണ്. പിന്നീട്, 1939-ൽ തൃശ്ശൂർ ടൌൺ ഹാളിലെ ആദ്യനിലയിലേക്ക് മാറ്റി. ലൈബ്രറിയ്ക്ക് 1,200 ചതുരശ്ര അടി വിസ്താരമുണ്ട്. 1996-ൽ, കേരളത്തിൽ ആദ്യമായി കമ്പ്യൂട്ടർവൽക്കരിയ്ക്കപ്പെട്ട ലൈബ്രറിയാണിത്.
അവലംബം
വർഗ്ഗം:കേരളത്തിലെ ഗ്രന്ഥാലയങ്ങൾ
വൈശ്യൻ
വൈശ്യ (Vaishya) ചാതുർവർണ്ണ്യത്തിൽ ഒരു വർണ്ണമാണ്.
പരമ്പരാഗത ജോലികൾ
ഹിന്ദുമതത്തിലെ മതഗ്രന്ഥങ്ങൾ പ്രത്യേകിച്ച് മനുസ്മൃതി, മനുഷ്യരെ 4 വർണ്ണങ്ങളായി തിരിച്ചിരിക്കുന്നു. ബ്രാഹ്മണൻ, ക്ഷത്രിയൻ, വൈശ്യൻ, ശൂദ്രൻ എന്നിവയാണവ. അതിൽ ഓരോ വർണ്ണത്തിനും ഓരോ ധർമ്മം (ജോലി) കല്പിച്ചിരിക്കുന്നു. ഇതിൽ വൈശ്യനു പരമ്പരാഗതമായി കൃഷി,  കാലിവളർത്തൽ  എന്നിവയാണു സങ്കല്പിച്ചിരിക്കുന്നത്. എന്നാൽ കാലം  കഴിഞ്ഞപ്പോൾ,  അവർ ഭൂപ്രഭുക്കളും വണിക്കുകളും പണമിടപാടുകാരുമായി മാറി. തങ്ങളെക്കാൾ ഉയർന്ന വർണ്ണങ്ങളെന്നു കല്പിക്കപ്പെട്ടവർക്കുവേണ്ടിയാണവർ പ്രവർത്തിക്കാൻ നിയോഗിക്കപ്പെട്ടത്. വൈശ്യന്മാർ ക്ഷത്രിയന്മാരോടും ബ്രാഹ്മണന്മാരോടുമൊപ്പം ദ്വിജപദവിക്കായി അവകാശം ഉന്നയിക്കുന്നു. അതിനായി അവർ കർമ്മങ്ങൾ അനുഷ്ടിക്കുന്നു. ഇന്ത്യയിലേയും നേപ്പാളിലേയും വൈശ്യന്മാർ വാണിജ്യത്തിനായി തെക്കുകിഴക്കൻ ഏഷ്യയിലേയ്ക്കും ടിബറ്റിലെയ്ക്കും പൊയപ്പോൾ അവിടെ ഇന്ത്യൻ സംസ്കാരവും മതവും പ്രചരിപ്പിച്ചു.
ചരിത്രപരമായി, വൈശ്യന്മാർ തങ്ങളുടെ പരമ്പരാഗതമായ പ്രവർത്തനങ്ങൾ മാറ്റി വച്ച് മറ്റു ചിലകാര്യങ്ങളിൽ മുഴുകിയിരുന്നു. റാം ശരൺ ശർമ്മ യുടെ അഭിപ്രായത്തിൽ ഗുപ്തസാമ്രാജ്യം ഒരു വൈശ്യസാമ്രാജ്യമായിരുന്നത്രെ.
ഗോവയുടെ ചരിത്രം
ഇന്ത്യയിലെ പടിഞ്ഞാറൻ തീരത്തുള്ള ഒരു ചെറിയ സംസ്ഥാനമാണ് ഗോവ. ഒരു ചെറിയ സംസ്ഥാനമാണ് ഗോവയെങ്കിലും ഇന്ത്യൻ ചരിത്രത്തിൽ നിർണ്ണായക സ്ഥാനമാണ് ഗോവയ്ക്കുള്ളത്. ഗോവ ഇന്ത്യയിലെ ഒരു പ്രധാന വാണിജ്യകേന്ദ്രമായിരുന്നു. അതിനാൽ, ആ സ്ഥലം അറിയപ്പെടുന്ന പ്രാചീനചരിത്രം മുതൽ, എന്നും സ്വാധീനമുള്ള സാമ്രാജ്യങ്ങളേയും സമുദ്രസഞ്ചാരികളേയും വണിക്കുകളേയും കച്ചവടക്കാരേയും മതപ്രചാരകരേയും മതപുരോഹിതരേയും ആകർഷിച്ചുവന്നു. ചരിത്രത്തിലുടനീളം, ഗോവ നിരന്തരം മാറ്റങ്ങൾക്കുവിധേയമായി. അതുവഴി, അതിന്റെ അനേകം സാംസ്കാരികവും സാമൂഹ്യ-വാണിജ്യ വികസനത്തിൽ ആഴത്തിലുള്ള അടയാളങ്ങൾ കാഴ്ചവച്ചിട്ടുണ്ട്.
ഐതിഹ്യപരമായ അതിന്റെ ഉത്ഭവം
വർഗ്ഗം:ഗോവയുടെ ചരിത്രം വർഗ്ഗം:ഇന്ത്യാചരിത്രം വർഗ്ഗം:ഇന്ത്യയിലെ പട്ടണങ്ങൾ വർഗ്ഗം:ചരിത്രം
മഴവിൽ കളനാശിനികൾ
തെക്കനേഷ്യയിലും വിയറ്റ്നാം യുദ്ധത്തിലും അമേരിക്കൻ പട്ടാളം യുദ്ധത്തിനായി ഉപയോഗിച്ച് ഒരു കൂട്ടം കളനാശാനികളാണ് മഴവിൽ കളനാശിനികൾ എന്നറിയപ്പെടുന്നത്. പ്രൊജക്റ്റ് അജൈൽ എന്ന കളനാശിനി ഫീൽഡ് പരീക്ഷണത്തിന്റെ വിജയവും 1950 കളിലെ മലയൻ അടിയന്തരാവസ്ഥയിൽ ബ്രിട്ടീഷ് പട്ടാളം ഉപയോഗിച്ച കളനാശിനികളുടെയും ഇലനാശിനികളുടെയും പ്രയോഗത്തിൽ നിന്നും പ്രചോദനം ഉൾക്കൊണ്ടാണ് പ്രൊജക്റ്റ് ട്രെയിൽ ഡസ്റ്റ് എന്ന കളനാശിനി പ്രോഗ്രാം ഉണ്ടായത്. കളനാശിനിയുദ്ധം എന്നത് വിവിധ രാസസംയുക്തങ്ങൾ ഉപയോഗിച്ച് ശത്രുരാജ്യത്തെ ചെടികളും കൃഷി അധിഷ്ഠിതമായ ഭക്ഷ്യോത്പാദനവും നശിപ്പിക്കുക എന്ന പരിപാടിയാണ്. കൂടാതെ ശത്രുവിന് ഒളിച്ചിരിക്കാൻ ഇടം നൽകുന്ന ഇലച്ചാർത്തുകളും നശിപ്പിക്കുക എന്നതും ഇതിലുൾപ്പെടുന്നു.
പശ്ചാത്തലം
രണ്ടാം ലോകമഹായുദ്ധത്തിൽ അമേരിക്ക 2,4-ഡൈക്ലോറോഫിനോക്സിഅസറ്റിക് ആസിഡ് (2,4-ഡി) കണ്ടുപിടിച്ചു. ഇത് ഒരു മാരക വിഷമയമായ ആസിഡ് ആയിരുന്നു. വളരെയധികം ജലവും എണ്ണയുമായി കലർത്തി ഇത് ഒരു വിത്ത് നാശിനിയായി ഉപയോഗിച്ചു. വിവിധ പട്ടാള പരീക്ഷണങ്ങൾ 2,4-ഡിയും 2,4,5-ഡൈക്ലോറോഫിനോക്സിഅസറ്റിക് ആസിഡ് (2.4.5-ടി) യുമായി കലർത്തിയാൽ ശക്തിയേറിയ ഒരു കളനാശിനി നിർമ്മിക്കാമെന്ന് കണ്ടെത്തി. 2,4,5-ടി സംയുക്തം 2,3,7,8-ടെട്രാക്ലോറോഡൈബെൻസോഡയോക്സിൻ(ടിടിസിഡി) (ഡയോക്സിൻ) എന്ന സംയുക്തത്താൽ മലിനമാക്കപ്പെട്ടിട്ടുണ്ടെന്ന് പിന്നീട് കണ്ടെത്തി. ഏജന്റ് പർപ്പിളിനേക്കാളും ഏജന്റ് ഓറഞ്ചിനെക്കാളും ഇരട്ടിയളവിൽ ഡയോക്സിൻ എജന്റ് പിങ്കിലും ഏജന്റ് ഗ്രീനിലും അടങ്ങിയിട്ടുണ്ടെന്ന് ആൽവിൻ ലീ യങ് എന്ന ശാസ്ത്രജ്ഞൻ കണ്ടെത്തി.
ഏജന്റുകൾ
തെക്കനേഷ്യയിൽ ഉപയോഗിച്ച ഏജന്റുകളിലെ സക്രിയ സംയുക്തങ്ങളുടെ പട്ടിക താഴെ
വർഗ്ഗം:മഴവിൽ കളനാശിനികൾ
കേരള സൈബർ വാരിയേഴ്‌സ്
കേരളാ സൈബർ വാരിയ്‌യേഴ്‌സ് കേരളത്തിലെ ഒരു നോൺ ഗോവണ്മെന്റ ഓർഗനൈസേഷൻ ആണ് മാത്രമല്ല ഒരു മലയാളി ഹാക്കിങ്ങ് ഗ്രൂപ്പും കൂടി ആണ് ഇവർ.പാക്ക് ഹാക്കർമാരിൽ നിന്നും ഇന്ത്യൻ സൈബർ സ്പേസ് സംരക്ഷിക്കുക എന്നതാണ് ഇവരുടെ പ്രധാന ദൗത്യം. സ്കൂളിൽ പഠിക്കുന്ന കുട്ടികൾ മുതൽ സൈബർ സെക്യൂരിറ്റിയിലെ അനലിസ്റ്റ് വരെയുള്ളവർ ആ ടീമിൽ ഉണ്ട് നിലവിൽ ഇന്ത്യയിൽ ആക്റ്റീവ് ആയിട്ടുള്ള NO 1 ഹാക്കിങ്ങ് ഗ്രൂപ്പ് ആയ ഇവർ പാകിസ്താൻ ബേസ്ഡ് ആയിട്ടുള്ള 1500+ സൈറ്റുകൾ തകർത്തിട്ടുണ്ട്.
അത്‌ലറ്റിക് ബിൽബാവോ
അത്‌ലറ്റിക് ക്ലബ്‌ അഥവാ അത്‌ലറ്റിക് ബിൽബാവോ, സ്പെയിനിലെ ബാസ്ക് പ്രവിശ്യയിലെ ബിൽബാവോ ആസ്ഥാനമായ, ഒരു പ്രൊഫഷണൽ ഫുട്ബോൾ ക്ലബ്ബാണ്.
സാൻ മാമെസ് എന്ന ഒരു പള്ളിക്ക് സമീപമാണ് ക്ലബ്ബിന്റെ സ്റ്റേഡിയം എന്നതുകൊണ്ട്‌ അവരെ ലോസ് ലിയോൺസ് (ദ ലയൺസ്) എന്നും വിളിക്കപെടുന്നു. റോമാക്കാർ സിംഹങ്ങൾക്ക് എറിഞ്ഞുകൊടുത്ത ആദ്യ ക്രിസ്ത്യാനികളിൽ ഒരാളായിരുന്നു മാമെസ്. എന്നാൽ അദേഹം സിംഹങ്ങളെ ശാന്തമാക്കിയാതിനാൽ പിന്നീട് അദേഹത്തെ വിശുദ്ധനായി പ്രഖ്യാപിച്ചു.
പ്രൈമേറ ഡിവിസിയോനിന്റെ (ഒന്നാം ഡിവിഷൻ) മൂന്നു സ്ഥാപക അംഗങ്ങളിൽ ഒന്നാണ് ക്ലബ്ബ്. റയൽ മാഡ്രിഡ്, ബാർസലോണ എന്നീ ക്ലബ്ബുകൾക്ക് ഒപ്പം ഇത് വരെ രണ്ടാം ഡിവിഷനിലേക്ക് തരംതാഴ്ത്തപ്പെടാത്ത ക്ലബ്‌ എന്ന നേട്ടവും അത്‌ലറ്റിക് ബിൽബാവോ കാത്തു സൂക്ഷിക്കുന്നു. എട്ട് അവസരങ്ങളിൽ അത്‌ലറ്റിക് ലാ ലിഗ കിരീടം നേടിയിട്ടുണ്ട്. 24 തവണ കോപ്പ ഡെൽ റേ കിരീടം നേടിയിട്ടുള്ള ക്ലബ്‌ ഇക്കാര്യത്തിൽ ബാഴ്സലോണക്ക് മാത്രം പിന്നിലാണ്. സ്പെയിനിലെ ഏറ്റവും വിജയകരമായ വനിതാ ടീമുകളിലൊന്നായ ക്ലബ്, പ്രൈമേറ ഡിവിഷൻ ഫെമിനാ എന്ന ചാമ്പ്യൻഷിപ്പ് അഞ്ചു തവണ നേടിയിട്ടുണ്ട്.
റിയൽ സോസീഡാഡ്, റയൽ മാഡ്രിഡ് എന്നിവയാണ് ക്ലബ്ബിന്റെ പ്രധാന എതിരാളികൾ.
റമാരിയ ഗ്രാസിലിസ്
ടാക്സോണമി
1797 -ൽ ക്രിസ്റ്റ്യൻ ഹെൻട്രിക്ക് പെർസൂൻ ആണ് ആദ്യമായി ഈ സ്പീഷീസിനെക്കുറിച്ച് വിവരിച്ചത്. ക്ലവേറിയ ഗ്രാസിലിസ് ആയിരുന്നു അത്. 1826 -ൽ കുർട്ട് പോളികാർപ് ജോക്വിം സ്പ്രെൻജൽ ഇതിനെ മെരിസ്മ ഗ്രാസിലെ ആയും, 1860 -ൽ വില്യം നൈലണ്ടർ ഇതിനെ റമാരിയ ഗ്രാസിലിസ് ആയും, 1881-ൽ പീറ്റർ അഡോൾഫ് കാൾസ്റ്റൺ ഇതിനെ ക്ലവേറിയ ഗ്രാസിലിസ് ആയും പുനഃ വർഗ്ഗീകരണം നടത്തി. 1888 -ൽ ലൂസിയൻ ക്യൂലെറ്റ് ഇതിനെ റമാരിയ ഗ്രാസിലിസ് ആയി വിവരണം നല്കി. ഏലിയാസ് മാഗ്നസ് ഫ്രീസ് ആണ് റമാരിയ ഗ്രാസിലിസ് എന്ന നാമം അനുവദിച്ചത്. ഇതിനെ തുടർന്ന് ക്ലവേറിയ ഫ്രഗ്രാൻടിസിമ (G.F. Atk., 1908) ഇതിന്റെ സിനോനെയിം ആയി പരിഗണിക്കുന്നു. റമാരിയയിൽ റമാരിയ ഗ്രാസിലിസ് സബ്ജീനസായ ലെന്റോറമാരിയയുടെ ഭാഗമാണ്.
പുറത്തേക്കുള്ള കണ്ണികൾ
വർഗ്ഗം:ഫംഗസുകൾ
ഫ്ലോയം
Stem-histology-cross-section-tag.svg plant stem: 1. Pith
2. Protoxylem
3. Metaxylem I
4. Phloem I
5. Sclerenchyma (bast fibre)
6. Cortex
7. Epidermis]] ട്രക്കിയോഫൈറ്റ് വിഭാഗത്തിൽപ്പെടുന്ന സസ്യങ്ങളിലെ ഒരു സംവഹന കലയാണ് ഫ്ലോയം (Phloem). പ്രകാശസംശ്ലേഷണ ഫലമായി ഉണ്ടാകുന്ന ജൈവിക  സംയുക്തങ്ങളെ സസ്യത്തിന്റെ വിവിധ ഭാഗങ്ങളിലേക്ക് വഹിച്ചുകൊണ്ട് പോകുന്നത് ഈ കലകൾ വഴിയാണ്. ഇതിനെ പദാർത്ഥ സംവഹനം എന്നു പറയുന്നു.
Bark എന്ന അർത്ഥം വരുന്ന phloios എന്ന ഗ്രീക്ക് വാക്കിൽ നിന്നാണ് 'phloem' എന്ന പദമുണ്ടായത്. 1858ൽ കാൾ നാഗേലി (Carl Nageli) എന്ന സ്വിസ് സസ്യ ശാസ്ത്രജ്ഞനാണ് ഈ പേര് നൽകിയത്.
ഘടന
ഫ്ലോയം കലകളിൽ അടങ്ങിയിരിക്കുന്നത് സംവഹനകലകളാണ്. സീവ് ട്യൂബ് എലിമെന്റ്സ്, പാരൻകൈമ കോശങ്ങൾ, നാരുകൾ, സ്‌ക്ലീറൻ കൈമ കോശങ്ങൾ എന്നിവയാണ് ഇതിലെ വിവിധ ഘടകങ്ങൾ
സീവ് എലിമെന്റ്സ്
സസ്യത്തിന്റെ വിവിധ ഭാഗങ്ങളിലേക്ക് അന്നജ വിതരണം നടക്കുന്നത് സീവ് എലിമെന്റ്സ് വഴിയാണ്. കോശ വളർച്ച പൂർത്തിയാവുന്നതോടെ, ഇവയിലെ മർമ്മം പൊതുവേ അപ്രത്യക്ഷമാവുന്നു.
പാരൻകൈമ കോശങ്ങൾ
പാരൻ കൈമ കോശങ്ങൾ രണ്ടുതരത്തിലുണ്ട്. കോറൻകൈമയും എയ്റൻകൈമയും. മറ്റ് പാരൻകൈമ കോശങ്ങൾ ആഹാരസംഭരണം നടത്തുന്നു.
ധർമ്മം
പ്രകാശസംശ്ലേഷണ ഫലമായി ഉണ്ടാവുന്ന ആഹാര പദാർത്ഥങ്ങളെ സസ്യത്തിന്റെ വിവിധ ഭാഗങ്ങളിലേക്ക് സംവഹനം ചെയ്യുന്നത് ഫ്ലോയം വഴിയാണ്. സ്വയം പ്രകാശസംശ്ലേഷണം നടത്താൻ സാധിക്കാത്ത വേര് ഉൾപ്പെടെയുള്ള ഭാഗങ്ങൾക്ക് അന്നജം ലഭിക്കുന്നത് ഇത് വഴിയാണ്.
അവലംബം
വർഗ്ഗം:സസ്യഭാഗങ്ങൾ
ഏഷ്യയിലെ സ്വയംഭരണാധികാരമുള്ള രാജ്യങ്ങളുടെയും പ്രദേശങ്ങളുടെയും പട്ടിക
വലത്ത്‌|350x350ബിന്ദു ഇത് ഏഷ്യയിലെ പരമാധികാരമുള്ള രാജ്യങ്ങളുടെയും പ്രദേശങ്ങളുടെയും പട്ടികകയാണ്. ഇതിൽ മുഴുവൻ പരിഗണിക്കപ്പെട്ട രാജ്യങ്ങളും കുറഞ്ഞ അളവിൽ പരിഗണിക്കപ്പെടുന്ന രാജ്യങ്ങളും ഏഷ്യയെയും ഏഷ്യയിലല്ലാത്ത രാജ്യങ്ങളെയും  ആശ്രയിക്കുന്ന രാജ്യങ്ങളും ഉൾപ്പെടും. ഇത് 49 പരമാധികാരമുള്ള രാജ്യങ്ങളും, രാജ്യാന്തര പരിഗണന കുറവായ 6 രാജ്യങ്ങളും മറ്റ് രാജ്യങ്ങളെ ആശ്രയിക്കുന്ന 6 രാജ്യങ്ങളെയും പ്രദേശങ്ങളെയും പട്ടികപ്പെടുത്തുന്നു. റഷ്യയുടെ ഭൂരിഭാഗവും ഏഷ്യയിൽ ആണെങ്കിലും റഷ്യയുടെ തലസ്ഥാനമായ മോസ്കോ യൂറോപ്പിലായതിനാലും കൂടുതൽ ജനസംഘ്യ അവിടെയായതിനാലും യൂറോപ്പിന്റെ ഭാഗമായാണ് കരുതുന്നത്.
ഏഷ്യയുടെ ഭൂമിശാസ്ത്രപരമായ അതിർത്തികൾ
ഏഷ്യയും യൂറോപ്പും വിഭജിക്കപ്പെടുന്നത് കിഴക്കുഭാഗത്ത് യൂറൽ പർവതനിരകൾ, ഉറൽ നദികൾ, കാസ്പിയൻ കടൽ, കോക്കസസ് മൗണ്ടൻസ്, കറുത്ത കടൽ എന്നിവയാലും തെക്കുഭാഗത്ത് ബോസ്പോറസ്, ദാർഡനെല്ലെ എന്നിവിടങ്ങളിലാണ്. അസർബൈജാൻ, ജോർജിയ, കസാക്കിസ്ഥാൻ, റഷ്യ, ടർക്കി എന്നീ രാജ്യങ്ങൾ ഏഷ്യയിലും യൂറോപ്പിലും സ്ഥിതി ചെയ്യുന്നു. അർമേനിയയും സൈപ്രസും പൂർണമായും പടിഞ്ഞാറൻ ഏഷ്യയിലാണെങ്കിലും സാമൂഹികരാഷ്ട്രീയപരമായി യൂറോപ്യൻരാജ്യങ്ങളാണ്. വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
ഏഷ്യയും ഓസ്ട്രേലിയയും തമ്മിലുള്ള അതിർത്തി മത്സരാധിഷ്ഠിതമാണ്. അത് ജാവയുടെയും ന്യൂജീനിയയുടെയും ഇടയിലെവിടെയോ സ്ഥിതി ചെയ്യുന്നു. ഈസ്റ്റ് ടിമോർ ചില സമയത്ത് ഓസ്ട്രേലിയയുടെ ഭാഗമായി കണക്കാക്കുന്നു. പക്ഷേ ഇന്ത്യോനേഷ്യയാൽ ചുറ്റപ്പെട്ടതായതുകൊണ്ടും ഒരുകാലത്ത് ഇന്ത്യോനേഷ്യയിൽ പെട്ടതായതുകൊണ്ടും ഏഷ്യ ആയി കണക്കാക്കുന്നു. ഇന്ത്യോനേഷ്യയോട് ചേർന്ന് കിടക്കുന്നതായതുകൊണ്ട് പാപുവ ന്യൂ ജൂനിയ ചിലപ്പോഴൊക്കെ ഏഷ്യ ആയി പരിഗണിക്കുമെങ്കിലും ഓസ്ട്രേലിയയുടെ ഭാഗമാണ് അറിയപ്പെടുന്നത്. അലൂറ്റിയൻ ദ്വീപുകളും ഏഷ്യയായി പരിഗണിക്കുന്നു വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
അറിയപ്പെടുന്ന രാജ്യങ്ങൾ
ഈ പട്ടികയിൽ 49 രാജ്യങ്ങളുണ്ട്. എല്ലാം യുണൈറ്റഡ് നാഷൻ സിന്റെ അംഗങ്ങളാണ്
References
വർഗ്ഗം:ഏഷ്യയുമായി ബന്ധപ്പെട്ട പട്ടികകൾ വർഗ്ഗം:ഏഷ്യൻ രാജ്യങ്ങൾ
ശാദുലി റാത്തീബ്
സൂഫിസത്തിലെ ശാദുലിയ്യ സരണിയിലെ {ത്വരീഖത്ത്} സ്തോത്ര പ്രകീർത്തന അനുഷ്ഠാനമാണ് ശാദുലി റാത്തീബ്. താളാത്മകമായ ഈരടികളാലും {ബൈത്തുകൾ} പ്രതേക താള ഭാവത്തിലുള്ള ചലനങ്ങളാലും (റഖ്സ്) ശ്രദ്ധയാകർഷിക്കുന്ന കർമ്മമാണിത്. ശാദുലിയ്യ ത്വരീഖത്ത് സ്ഥാപകനായ ഇമാം നൂറുദ്ദീൻ അബുൽ ഹസ്സൻ അലി ശാദുലി റാസി ശിഷ്യന്മാർക്കായി ചിട്ടപ്പെടുത്തി പകർന്നു നൽകിയ സ്തോത്രങ്ങളുടെ കൂട്ടം {ഔറാദ്} ആണ് ഹിസ്ബുൾ ബഹ്ർ, ശാദുലി റാത്തീബ് എന്നിവ. ഇസ്ലാമിക മത പ്രചാരണവുമായി ഈ മാർഗ്ഗത്തിലെ സൂഫികൾ സഞ്ചരിച്ചയിടങ്ങളിലെ ജനസമൂഹങ്ങളിൽ ഇത്തരം അനുഷ്ഠാനങ്ങളും ചിരകാല പ്രതിഷ്ഠ നേടി.
അവലംബം
വർഗ്ഗം:സൂഫിഅനുഷ്‌ഠാനങ്ങൾ
കേന്ദ്രീയ വിദ്യാലയം, പുറനാട്ടുകര
പഠനം
പുറനാട്ടുകരയിലെ കേന്ദ്രീയ വിദ്യാലയത്തിൽ പ്രൈമറി തലം മുതൽ ഹയർ സെക്കന്ററി തലം വരെയുണ്ട്. ഇവിടെ സെൻട്രൽ ബോർഡ് ഓഫ് സെക്കന്ററി എജ്യുക്കേഷന്റെ (സി.ബി.എസ്.ഇ.) പാഠ്യപദ്ധതിയാണ് പിന്തുടരുന്നത്.
അവലംബം
വർഗ്ഗം:കേന്ദ്രീയ വിദ്യാലയങ്ങൾ വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ വർഗ്ഗം:അടാട്ട് ഗ്രാമപഞ്ചായത്തിലെ കെട്ടിടങ്ങളും നിർമ്മിതികളും
ചൊട്ടിനിൽക്കുന്നതിൽ ആശാൻമാർ
ചൊട്ടിനിൽക്കുന്നതിൽ ആശാൻമാർ പടയണി എന്ന കലാരൂപത്തിന് തുടക്കം കുറിച്ചത് ഇവരാണെന്ന് പറയുന്നത്. ഏകദേശം 700വർഷം മുൻപ് ഇവരുടെ അമ്മ പരമ്പരയിൽ പെട്ട ഗോവിന്ദൻഎന്നയാൾ തിരുവാറൻമുളയെപ്പറ്റി തിരുനിഴൽമാല എന്ന കാവ്യം രചിച്ചു. തിരുനിഴൽമാല മലയാളത്തിലെ ആദ്യ ഗ്രന്ഥം ആയ  ചീരാമചരിതത്തിന്റെ കാലഘട്ടത്തിൽ രചിച്ചതാണെന്ന് കരുതപ്പെടുന്നു. ആറൻമുള ഹരിഹരപുത്രൻ തിരുനിഴൽമാല പരിഷ്കരിച്ച് എഴുതുന്നുണ്ട്. കണ്ണൂർ യൂണിവേഴ്സിറ്റിയുടെ ലൈബ്രറിയിൽ തിരുനിഴൽമാല ഉണ്ട്. ഒരു താളിയോല ഗ്രന്ഥമായ ഇതിലെ ഭാഷ മലയാള തമിഴ് ആണ്. മലയാളം അക്ഷരമാല രൂപീകരണം നടന്നതെന്ന് വളരെയധികം വർഷം മുൻപ് രചിക്കപ്പെട്ട ഈ ഗ്രന്ഥത്തിൽ തിരുവാറൻമുളയെപ്പറ്റിയും അതിന്റെ അകം കരയായ നാരങ്ങാനത്തെ പറ്റിയും പ്രതിപാദിക്കുന്നുണ്ട്. ഇതിനൊക്കെ തെളിവായി പത്ര വാർത്തകൾ ഒന്നും ലഭ്യമല്ല. അതുകൊണ്ട് ഈ സത്യങ്ങൾ ഒക്കെ ഈ തലമുറ അംഗീകരിക്കാതെ അതിനെ ഉൾക്കൊള്ളാൻ മടി കാണിക്കുകയും ചെയ്യുന്നു. നാടൻ പാട്ടുകളും, കലകളും അജ്ഞാത കർതൃകങ്ങളായതിനാൽ ചരിത്രത്തിന്റെ ഭാഗമാക്കുവാൻ കഴിയുന്നില്ല. ഇന്നുള്ള പടയണി ചരിത്രവും, പടയണിയുമായി ബന്ധപ്പെട്ട് കേരളത്തിലും ഭാരതത്തിലും നിലനിൽക്കുന്നതും ഇല്ലാത്തതുമായ കലാരൂപങ്ങളാണെന്ന് കണ്ടെത്തുവാൻ ഗോപു വി നായർ,നാരങ്ങാനം , കടമ്മനിട്ട പ്രസന്നകുമാർ, കവിയൂർ ഓമനക്കുട്ടൻ, രാധാകൃഷ്ണൻ നായർ, നാരങ്ങാനം തുടങ്ങിയവർ ഒരു ഗവേഷണം നടത്തി കൊണ്ടിരിക്കുന്നു.
പിൻഗാമികൾ
ചൊട്ടിനിൽക്കുന്നതിൽ
ഫിലിപ്പൈൻസിലെ മതം (കോളണിഭരണത്തിനു മുമ്പ്)
കോളണിഭരണത്തിനു മുമ്പുള്ള മതത്തിന്റെ അവസ്ഥയെപ്പറ്റി കൃത്യമായി പറയാനാവില്ല. ആ സമയത്ത് അനിമിസം, ബുദ്ധമതം, ഹിന്ദുമതം എന്നിവ ഫിലിപ്പൈൻ ജനതയെ സ്വാധീനിച്ചിരുന്നതായി തെളിവുണ്ട്. ഖനനഗവേഷണപ്രവർത്തനങ്ങളിൽനിന്നും കണ്ടെടുത്ത ഹിന്ദു-ബുദ്ധ പ്രതിമകൾ ഇക്കാര്യത്തിൽ വെളിച്ചം വീശുന്ന തെളിവുകളാണ്. ആദ്യത്തെ എഴുത്തുതെളിവ് ലഗുണ താമ്രപത്രികയുടെ കണ്ടെത്തലാണ്. ഇത്, സി ഇ 900ൽ എഴുതപ്പെട്ടതാണ് എന്നു കണ്ടെത്തിയിട്ടുണ്ട്. ഇതിൽ കാലഗണനയ്ക്കായി ബുദ്ധിസ്റ്റ്-ഹിന്ദു ചാന്ദ്രകലണ്ടർ ഉപയോഗിച്ചിരിക്കുന്നു. പതിനാലാം നൂറ്റാണ്ടിൽ ഇസ്ലാം മതം ഇവിടെയെത്തിയപ്പോൾ, പഴയ മതങ്ങളെല്ലാം അപ്രത്യക്ഷമായിപ്പോയി. 1521ൽ ഫെർഡിനാന്റ് മഗല്ലൻ ഫിലിപ്പൈൻസിലെത്തിയപ്പോൾ അവിടെ ക്രിസ്തുമതവുമെത്തി. ക്രിസ്തുമതത്തിലെ റോമൻ കാത്തലിക് ധാരയാണിവിടെത്തിയത്. ആ മതം തന്നെ ഭൂരിപക്ഷ മതവുമായി. എന്നിരുന്നാലും, ചില തദ്ദേശീയരായ ജനതകൾ പഴയ അനിമിസമതം തന്നെ തുടർന്നുപോരുന്നുണ്ട്. കാത്തലിക് മതം പിന്തുടരുന്നവർ തന്നെ അവരുടെ പഴയ വിശ്വാസപ്രമാണങ്ങൾ പലതും ഉപേക്ഷിച്ചിട്ടുമില്ല.
ചൊട്ടിനിൽക്കുന്നതിൽ ആശാൻമാർ
കണിമഠം കോലമെഴുത്ത് കളരി
പന്തളം രാജാവിൽ നിന്നും മെച്ചർ സ്ഥാനം കിട്ടിയ കോലമെഴുത്ത് കുലപതികൾ നാരങ്ങാനം കണിമഠം എന്ന പുരാതന കുടുംബക്കാരാണ്. ചൊട്ടിനിൽക്കുന്നതിൽ ആശാൻമാരും കണിമഠം കുടുംബക്കാരും കുറിയന്നൂർ ദേശവുമായി അഭേദ്യബന്ധം ഉണ്ട്.
ഫിലിപ്പൈൻസിലെ മതം (കോളണിഭരണത്തിനു മുമ്പ്)
അനിമിസവും നാടോടിമതവും
ചിലർ തഗലോങ് പോലുള്ളവർ ബത്താല പോലുള്ള പരമോന്നത ദേവതയേയും അയാളൂടെ സന്താനങ്ങളായ അനേകം ദേവതമാരെയും ആരാധിക്കുന്നു. അദ്ലവ്, മായാരി, താല എന്നിവയാണ് അവരുടെ ദേവതമാർ. വിസായൻ ദേവതകളാണ്, കാൻ-ലോൺ. മറ്റു ചിലർ മരിച്ച പിതാമഹന്മാരെ ആരാധിക്കുന്നു. ആനിമിസ്റ്റിക് ആരാധാനകൾ ഓരോ വംശത്തിലും വ്യത്യസ്ത രീതിയിലാണ്. മാജിക്, മന്ത്രോരോച്ചാരണം,  പ്രാർത്ഥന എന്നിവ ഇത്തരം ആരാധനകളുടെ അടിസ്ഥാനസ്വഭാവമാണ്. ഈ ആരാധനയുടെ പൂജാരിമാർ ആ സമൂഹത്തിൽ അതിയായി ബഹുമാനിക്കപ്പെടുന്നു. ആ പുരോഹിതർ, രോഗശമനം വരുത്താൻ കഴിവുള്ളവർ ആണെന്നും കരുതപ്പെടുന്നു. അവരെ സമൂഹം ഭയക്കുകയും ബഹുമാനിക്കുകയും ചെയ്യുന്നു. അവരെ രോഗവിമുക്തി നൽകുന്നവർ എന്നും പറഞ്ഞുവരുന്നു. അതുപോലെ വയറ്റാട്ടികൾ, മന്ത്രവാദികൾ, midwives (hilot), shamans, witches (mangkukulam), പുരോഹിതരും അല്ലെങ്കിൽ പുരോഹിതമാരും  (babaylan/katalonan), ആ സമുദായത്തിന്റെ പരമ്പരാഗതമായ ആത്മീയ ജീവിതം അവിടത്തെ പ്രായമായവർ കല്പിക്കുന്നു. വിസായൻ പ്രദേശത്ത് ഷാമൻ ആനിമിസ്റ്റിക് വിശ്വാസങ്ങളാണു കൂടുതൽ. മന്ത്രവാദകൃത്യങ്ങളിൽ ഇതുപോലെ ചില ആദിവാസിജനതകൾ വിശ്വസിച്ചുവരുന്നു. ഇവർ ഐതിഹ്യപ്രാധാന്യം മാത്രമുള്ള സത്വങ്ങളിൽ അതിയായി വിശ്വസിക്കുന്നുണ്ട്. അശ്വങ് (ചോരകുടിയൻ വവ്വാലുകൾ, ദുവന്തെ (കുള്ളന്മാർ), ബക്കോനാവ ( അതിഭയാനകമായ വലിപ്പമുള്ള കടൽ സർപ്പങ്ങളെന്നീ സാങ്കല്പിക കഥാപത്രങ്ങളിൽ വിശ്വസിക്കുന്നു.
വർഗ്ഗം:ഫിലിപ്പൈൻസ് വർഗ്ഗം:മതം
ഖായോ സാം റോയി യോട്ട് ദേശീയോദ്യാനം
ഖായോ സാം റോയി യോട്ട് ദേശീയോദ്യാനം തായ്‌ലാന്റിലെ പ്രച്യാപ് ഖിരി ഖാൻ പ്രവിശ്യയിലെ ഖുയി ബുരി ജില്ലയിലെ മറൈൻ ദേശീയോദ്യാനങ്ങളിലൊന്നാണിത്. ആകെ വിസ്തീർണ്ണത്തിലെ 98.08 ചതുരശ്രകിലോമീറ്ററിൽ 20.88 ചതുരശ്രകിലോമീറ്റർ പ്രദേശം സമുദ്രമേഖലയാണ്.1966-ൽ തായ്‌ലാന്റിലെ ആദ്യത്തെ സമുദ്രതീര ദേശീയോദ്യാനമായി ഖായോ സാം റോയി യോട്ട് ദേശീയോദ്യാനം നിലവിൽ വന്നു. തായ്‌ലാന്റിലെ ഏറ്റവും വലിയ ശുദ്ധജല ചതുപ്പു പ്രദേശം ഈ ദേശീയോദ്യാനത്തിലാണ് സ്ഥിതിചെയ്യുന്നത്.
മെയിൻലാൻഡ് സെറോ (Capricornis milneedwardsii), കണ്ണടക്കുരങ്ങ് (Trachypithecus phayei), മീൻപിടിയൻ പൂച്ച (Prionailurus viverrinus) ഈ ദേശീയോദ്യാനത്തിൽ കാണുന്ന അപൂർവ്വമൃഗങ്ങളാണ്. വിവിധതരത്തിലുള്ള പക്ഷിവർഗ്ഗങ്ങളും കണ്ടുവരുന്നു. ചിലയവസരങ്ങളിൽ ഇറവഡി ഡോൾഫിൻ (Orcaella brevirostris) ഈ ദേശീയോദ്യാനത്തിനരികിലുള്ള  സമുദ്രഭാഗത്ത് കാണപ്പെടുന്നു.
ഭൂമിശാസ്ത്രം
ഖായോ സാം റോയി യോട്ട് എന്നാൽ 300 കൊടുമുടികളുള്ള പർവ്വതം എന്നാണർത്ഥം. ഗൾഫ് ഓഫ് തായ്ലന്റിന്റെ തീരത്ത് നിന്നുതുടങ്ങുന്ന എടെനസെറിം കുന്നുകളുടെ ഉപമേഖലകളിൽ ചുണ്ണാമ്പുകല്ല് കുന്നുകൾ കാണപ്പെടുന്നു. ഇതിന്റെ കൂടെ ഏറ്റവും ഉയർന്ന പ്രദേശമായ ഖായോ ക്രാഖം 605 മീറ്റർ ഉയരത്തിൽ സ്ഥിതിചെയ്യുന്നു. കുന്നുകൾക്കിടയിൽ ശുദ്ധജല ചതുപ്പും കാണപ്പെടുന്നു. ദേശീയോദ്യാനത്തിന്റെ ഭാഗമായ 69 ചതുരശ്രകിലോമീറ്റർ ചതുപ്പു പ്രദേശത്തിൽ 36 ചതുരശ്രകിലോമീറ്റർ പ്രദേശം കൊഞ്ച് പാടം ആയി മാറ്റിയിട്ടുണ്ട്. ഇതിൽ 18 ചതുരശ്രകിലോമീറ്റർ പ്രദേശം റാംസർ സൈറ്റ് ആയി പ്രഖ്യാപിച്ചിട്ടുണ്ട്.
ഹാറ്റ് ലീം സല, ഹാറ്റ് സാം ഫ്രയ എന്നീ രണ്ട് വെള്ള മണൽ ബീച്ചുകളും ഇവിടത്തെ പ്രത്യേകതകളാണ്. ദേശീയോദ്യാനത്തിന്റെ തെക്കുഭാഗത്ത് നിന്ന് ഏകദേശം 58 കിലോമീറ്റർ അകലെ ഹ്വാ ഹിൻ സ്ഥിതിചെയ്യുന്നു. ഫ്രയ നക്കോൻ ഗുഹയും ഇവിടെ കാണപ്പെടുന്നു.
ഫ്രയ നക്കോൻ ഗുഹ
ഫ്രയ നക്കോൻ ഗുഹ ഈ ദേശീയോദ്യാനത്തിലെ ഏറ്റവും വലിയ സവിശേഷതയാണ്. ഹാറ്റ് ലീം സലയിൽ നിന്ന് 500 മീറ്ററും ആസ്ഥാന ഓഫീസിൽ നിന്ന് എകദേശം 17 കിലോമീറ്റർ ദൂരത്തിലും ഈ ഗുഹ സ്ഥിതിചെയ്യുന്നു. റ്റിയാൻ മലയ്ക്കു കുറുകെ കാൽനടയാത്രയായും വാടകയ്ക്ക് ലഭിക്കുന്ന ബോട്ടുമാർഗ്ഗവും ഗുഹയിലേയ്ക്ക് വിനോദസഞ്ചാരികൾക്ക് പോകാം. 430 മീറ്റർ മലയിൽ കൂടികയറിയും ഗുഹയിലെത്താം.
മലയടിവാരത്തിൽ ഒരു കിണർ കാണപ്പെടുന്നതിനെ ഫ്രയ നക്കോൻ കിണർ  എന്നറിയപ്പെടുന്നു. ലംബാകൃതിയിലുള്ള ചുട്ടെടുത്ത ഇഷ്ടിക ഉപയോഗിച്ചാണ് ഇത് നിർമ്മിച്ചിട്ടുള്ളത്.
ഫ്രയ നക്കോൻ ഒരു വലിയ ഗുഹയാണ്. ഇതിന്റെ മേൽക്കൂരയിലൂടെ സൂര്യപ്രകാശം അകത്തുകടക്കാനൊരു ദ്വാരവും കാണപ്പെടുന്നു. മുകളിലെ ദ്വാരത്തിൽ കല്ലുകൊണ്ട് കെട്ടിയ പാലവും കാണപ്പെടുന്നു. വന്യമൃഗങ്ങൾ ഈ ദ്വാരത്തിലൂടെ അകത്തുവീണ് ചത്തുപോകുന്നതിനാൽ ഈപാലത്തെ ഡെത്ത് ബ്രിഡ്ജ് എന്നു വിളിക്കുന്നു. തായ്ലാൻഡിലെ നിരവധി രാജാക്കന്മാർ ഈ ഗുഹ കാണാൻ വരികയുണ്ടായിട്ടുണ്ട്. അവരുടെ സന്ദർശനത്തിന്റെ തെളിവ് ഉപേക്ഷിച്ചിട്ടാണ് അവർ മടങ്ങിയിരുന്നത്.
കുഹ കാരു്യഹറ്റ് പവിലയൺ ഈ ഗുഹയിലെ മറ്റൊരു സവിശേഷതയാണ്. 1890-ൽ ചുലലോങ്കോൺ (രാമ V) ഈ ഗുഹ സന്ദർശിച്ചപ്പോഴാണ് ഈ ചരിത്രപ്രധാനമായ കേന്ദ്രം നിർമ്മിക്കപ്പെട്ടത്.
ചരിത്രം
1868 ആഗസ്റ്റ് 18 ന് കുറച്ച് യൂറോപ്യൻ അതിഥികൾക്ക് മോങ്കട്ട് രാജാവ് സൂര്യഗ്രഹണം നിരീക്ഷിക്കുന്നതിനായി ഖായോ സാം റോയി യോട്ട്-ൽ താമസ സൗകര്യമൊരുക്കി കൊടുത്തിരുന്നു. രാജാവിന് ജ്യോതിഃശാസ്ത്രത്തിലുള്ള താല്പര്യത്തിൽ അദ്ദേഹം സ്വയം സൂര്യഗ്രഹണത്തിന്റെ സമയവും സ്ഥാനവും ഗണിച്ചിരുന്നു. അദ്ദേഹത്തിന്റെ കണക്കുകൂട്ടലുകളാണ് കൂടുതൽ ശരി എന്നർത്ഥത്തിൽ ഫ്രഞ്ച് ജ്യോതിശാസ്ത്രജ്ഞർ പ്രഖ്യാപിച്ചതിനേക്കാൾ രണ്ടു സെക്കന്റ് വ്യത്യാസത്തിലാണ് സൂര്യഗ്രഹണം നടന്നത്. അദ്ദേഹത്തിന്റെ അറിവ് കിറുകൃത്യമായിരുന്നു. ആ സംഭവത്തിനുശേഷം അദ്ദേഹത്തിന് മലേറിയ പിടികൂടുകയും ഒക്ടോംബർ 1 ന് അദ്ദേഹത്തിന് അന്ത്യം സംഭവിക്കുകയും ചെയ്തു.
പുറത്തേയ്ക്കുള്ള കണ്ണികൾ
വർഗ്ഗം:തായ്‌ലാന്റിലെ ദേശീയോദ്യാനങ്ങൾ
കാലിക്കറ്റ് ടൈൽ കമ്പനി
കേരളത്തിൽ 1878-ൽ സ്ഥാപിതമായ ആദ്യകാലകമ്പനിയാണ് കാലിക്കറ്റ് ടൈൽ കമ്പനി. കോഴിക്കോട് ജില്ലയിലെ ചെറുവണ്ണൂരിൽ സ്ഥിതി ചെയ്യുന്നു. നാലു പ്രസിങ് യൂണിറ്റ് പ്രവർത്തിപ്പിച്ചിരുന്ന കമ്പനിയിൽ ആദ്യകാലത്ത് 255 സ്ഥിരം തൊഴിലാളികളും 100-ലധികം താൽക്കാലിക തൊഴിലാളികളുമുണ്ടായിരുന്നു.
പുറത്തേക്കുള്ള കണ്ണികൾ
വർഗ്ഗം:കേരളത്തിലെ കമ്പനികൾ
സാഖബ് (കുതിര)
സാഖബ് എന്ന അപൂർവ്വയിനത്തിൽപ്പെട്ട ഈ കുതിര ലോകത്ത് മൂന്നെണ്ണം മാത്രമേ ശേഷിക്കുന്നുള്ളൂ. മണിക്കൂറിൽ ഇതിന് 43 കിലോമീറ്റർ വേഗത്തിലോടാനുള്ള ശേഷിയുണ്ട്. കുതിരകളിൽ ഒരെണ്ണം ഇന്ത്യയിലും മറ്റുരണ്ടെണ്ണം അമേരിക്കയിലും കാനഡയിലുമാണുള്ളത്. ഇന്ത്യയിലെ കുതിര ഗുജറാത്തിലെ സൂറത്തിലാണ് കാണപ്പെടുന്നത്.
ചരിത്രം
അഞ്ച് വയസ്സ് പ്രായമുള്ളപ്പോൾ ഗുജറാത്തിലെ സിറാജ് പഠാൻ എന്നയാൾ 14.5 ലക്ഷം രുപ മുടക്കി രാജസ്ഥാനിലെ പലോത്ര കുതിര മേളയിൽ നിന്നാണ് ഇതിനെ വാങ്ങിയത്. കുതിരയുടെ മൂന്നാമത്തെ ഉടമയാണ് സിറാജ് പഠാൻ. ആദ്യത്തെ ഉടമ തൂഫാൻ എന്നും രണ്ടാമത്തെയാൾ പവൻ എന്നുമാണ് കുതിരയ്ക്ക് പേരിട്ടിരുന്നത്. എന്നാൽ സിറാജ് കുതിരയ്ക്ക് നൽകിയ പേര് സാഖബ് എന്നാണ്. പ്രവാചകനായ മുഹമ്മദ്നബിയുടെ കുതിരയുടെ പേരാണ് സാഖബ്. സിന്ധി ഇനത്തിൽപ്പെട്ട ഈ കുതിര പാകിസ്താൻ സിന്ധി ഇനത്തിൽപ്പെട്ട പെൺകുതിരയുടെയും രാജസ്ഥാനി സുതർവാലി എന്ന ഇനം ആൺകുതിരയുടെയും കുട്ടിയാണ്. 19 കുതിരയോട്ടങ്ങളിൽ സ്ഥിരമായി ജയിച്ച കുതിരയാണ് സാഖബ്. ഈ കുതിരയുടെ കണ്ണുകൾക്ക് പ്രത്യേകതയുണ്ട്. ഒന്ന് കറുപ്പും ഒന്ന് വെളുപ്പുമായിട്ടാണ് കാണപ്പെടുന്നത്.
അവലംബം
വർഗ്ഗം:പ്രശസ്തരായ കുതിരകൾ വർഗ്ഗം:കുതിരകൾ
കല്ലുംതാഴം
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് കല്ലുംതാഴം. കൊല്ലം കോർപ്പറേഷനു കീഴിലുള്ള പത്തൊൻപതാമത്തെ വാർഡാണിത്.
പ്രാധാന്യം
കൊല്ലം കോർപ്പറേഷന്റെ അധികാര പരിധിയിലുള്ള കിളികൊല്ലൂർ സോണിൽ ഉൾപ്പെടുന്ന ഈ പ്രദേശത്താണ് ഇന്ത്യയിൽ ഏറ്റവും കൂടുതൽ കശുവണ്ടി ഫാക്ടറികൾ സ്ഥിതിചെയ്യുന്നത്. കല്ലുംതാഴത്തു വച്ച് കൊല്ലം ബൈപാസും ദേശീയപാത 744-ഉം കൂട്ടിമുട്ടുന്നു. കൊല്ലം നഗരത്തിലെ ഒരു പ്രധാന ജംഗ്ഷൻ കൂടിയാണ് ഈ പ്രദേശം. ഇവിടെ നിന്ന് ഏകദേശം 3 കിലോമീറ്റർ അകലെ വടക്കേവിളയിൽ വലിയ കൂനമ്പായിക്കുളം ശ്രീ ഭദ്രകാളി ക്ഷേത്രം സ്ഥിതിചെയ്യുന്നു. അയത്തിൽ, മേവറം ചന്ദനത്തോപ്പ്, കുണ്ടറ, കടപ്പാക്കട, ചിന്നക്കട എന്നീ പ്രദേശങ്ങളിലേക്ക് എത്തിച്ചേരുവാൻ കല്ലുംതാഴത്തു നിന്ന് ബസ് സർവീസുകളുണ്ട്.
സെവിയ്യ എഫ് സി
സെവിയ്യ ഫുട്ബോൾ ക്ലബ്ബ്, എസ്.എ.ഡി. (സ്പാനിഷ് ഉച്ചാരണം: [seβiʎa fuðβol kluβ]), അല്ലെങ്കിൽ സെവിയ്യ, ഒരു സ്പാനിഷ്‌ ഫുട്ബോൾ ക്ലബ്‌ ആണ്. ആൻഡലൂസ്യയിലെ സ്വയംഭരണ സമൂഹത്തിന്റെ തലസ്ഥാനവും ഏറ്റവും വലിയ നഗരവുമായ സെവിയ്യ ആസ്ഥാനമായ ഈ ക്ലബ്‌ സ്പെയിനിലെ ഏറ്റവും പഴക്കം ചെന്ന കായിക ക്ലബ്ബാണ്. 1890 ജനുവരി 25-നാണ് ഈ ക്ലബ്ബ് സ്ഥാപിതമായത്.
ആൻഡലൂസ്യയിലെ ഏറ്റവും വിജയകരമായ ക്ലബ്ബുകളിൽ ഒന്നായ സെവിയ്യ എഫ് സി ഒരു ദേശിയ ലീഗ്, അഞ്ച് സ്പാനിഷ് കപ്പ് (1935, 1939, 1948, 2007, 2010), ഒരു സ്പാനിഷ് സൂപ്പർ കപ്പ് (2007), അഞ്ച് യുവേഫ കപ്പുകൾ (2006, 2007, 2014, 2015, 2016), 2006 ലെ യുവേഫ സൂപ്പർ കപ്പ് എന്നിവ നേടിയിട്ടുണ്ട്. സെവിയ്യ എഫ്.സി.യുടെ പ്രധാന എതിരാളി റിയൽ ബെറ്റിസ് ഡി സെവിയ്യ ആണ്. ഇവർ തമ്മിലുള്ള മത്സരങ്ങളെ സെവിയ്യ ഡെർബി എന്നു വിളിക്കുന്നു.
ചരിത്രത്തിൽ ഉടനീളം സ്പെയിനിലെ ദേശീയ ടീമിന് ധാരാളം കളിക്കാരെ സെവിയ്യ എഫ്.സി. സംഭാവന നൽകിയിട്ടുണ്ട്.
നിലവിലുള്ള സ്ക്വാഡ്
.
കങ്കാരു ഓന്ത്
തെക്കേ ഇന്ത്യയിൽ കാണപ്പെടുന്ന ഒരു തദ്ദേശീയ ജീവിയാണ് കങ്കാരു ഓന്ത് .ശരീരം മേലോട്ട് ഉയർത്തി പിൻകാലുകളിൽ ഓടുന്നത് കൊണ്ടാണ് കങ്കാരു ഓന്ത് എന്ന പേര് ലഭിച്ചത്.കേരളത്തിൽ ഏലമലയിലും തെന്മലയിലുമാണ് ഇവയെ കാണപ്പെടുന്നത്.
പുറം കണ്ണികൾ
വർഗ്ഗം:ഉരഗങ്ങൾ
തുളുവ രാജവംശം
വിജയനഗരസാമ്രാജ്യത്തിന്റെ മൂന്നാമത് രാജവംശമാണ് തുളുവ രാജവംശം.
വർഗ്ഗം:ഇന്ത്യയിലെ രാജവംശങ്ങൾ വർഗ്ഗം:ഹിന്ദു രാജവംശങ്ങൾ വർഗ്ഗം:ഇന്ത്യാചരിത്രം - അപൂർണ്ണലേഖനങ്ങൾ വർഗ്ഗം:തുളുനാട് വർഗ്ഗം:വിജയനഗര സാമ്രാജ്യം
പുഴക്കര ഇല്ലം
പുഴക്കര ഇല്ലം
ലഘുചിത്രം|പുഴക്കര പള്ളി, ചാലിയം സാമൂതിരി വാണീടും കോഴിക്കോട് രാജ്യത്തെ ചാലിയത്ത്  ബ്രാഹ്മണ ജന്മി തമ്പുരാക്കന്മാരുടെ കോവിലകമായിരുന്നു പുഴക്കര ഇല്ലം / പൊഴക്കരെ ഇല്ലം. മലയാള രാജാവ് ചേരമാൻ പെരുമാൾളിന്റെ മന്ത്രിമാരിൽ പ്രമുഖസ്ഥാനം  വഹിച്ചിരുന്ന കൃഷ്മുൻജാദ് തിരുമുൽപ്പാടായ ഈ  കോവിലകം  അറേബ്യായായിൽ നിന്നും ചാലിയത്തെത്തിയ  ഇസ്‌ലാമിക പണ്ഡിതൻ മാലിക്ക് ദീനാർറിലൂടെ ഇസ്‌ലാമിലേക്ക് മാർക്കം കൂടിയ ബ്രാഹ്മണ ഇല്ലങ്ങളിൽ പ്രധാനികളായാണ് കണക്കാക്കപ്പെടുന്നത്. മാലിക്ക് ദീനാറിനോടൊപ്പം വന്ന പെരുമാളിന്റെ മരുമകനും, പുഴക്കരക്കാരുടെ ബന്ധുവും ആയിരുന്ന കോഹിനൂർ രാജകുമാരൻ എന്ന സൈഫുദ്ദീൻ മുഹമ്മദലി, കൃഷ്മുൻജാദ് എന്ന ഹുസൈൻഖാജ എന്നിവരുടെ  ശ്രമ ഫലമായാണ് ഇവരുടെ മതം മാറ്റമെന്ന് വിശ്വസിക്കപ്പെടുന്നു.
പുഴക്കരക്കാർ ദാനം നൽകിയ സ്ഥലത്താണ് ഇന്ത്യയിലെ രണ്ടാമത്തെ പള്ളിയും, മലബാറിലെ ആദ്യ മുസ്ലിം പള്ളിയുമായ പുഴക്കര പള്ളി സ്ഥിതി ചെയ്യുന്നത്. മാലിക് ഇബ്നു ഹബീബാണ് ഈ പള്ളി നിർമ്മിച്ചതെന്ന് കരുതപ്പെടുന്നു. മാലിക് ദീനാറും ശിഷ്യരും ഈ പള്ളിയിൽ പ്രാർത്ഥന നടത്തിയിരുന്നു. പുഴക്കര കോവിലക കുടുംബാംഗങ്ങളിൽ ബഹുഭൂരിഭാഗവും പിന്നീട് മാലിക് ഹബീബിനോടൊപ്പം ദക്ഷിണ കാനറ ഭാഗത്തേക്ക് യാത്രപോയി എന്ന് കരുതപ്പെടുന്നു.
അവലംബം
വർഗ്ഗം:ചരിത്രസ്മാരകങ്ങൾ വർഗ്ഗം:കേരളത്തിലെ സ്മാരകങ്ങൾ
ബെൽഫാസ്റ്റ്
പുറത്തേയ്ക്കുള്ള കണ്ണികൾ
വർഗ്ഗം:യൂറോപ്പിലെ തലസ്ഥാനങ്ങൾ വർഗ്ഗം:യൂറോപ്പിലെ തുറമുഖനഗരങ്ങൾ
ഇന്റർനാഷണൽ പ്ലാന്റ് നെയിംസ് ഇൻഡക്സ്
സസ്യങ്ങളുടെ പേരുകളും അതുമായി ബന്ധപ്പെട്ട മറ്റു സൂചികകളും രേഖപ്പെടുത്തുന്നതിനുള്ള ഒരു ഡേറ്റാബേസാണ് ഇന്റർനാഷണൽ പ്ലാന്റ് നെയിംസ് ഇൻഡക്സ്,  International Plant Names Index (IPNI). സ്പീഷീസുകളുടെയും ജനുസുകളുടെയും നാമങ്ങളാണ് ഇതിലുള്ളത്.
Brummitt & Powell (1992)-നെ അടിസ്ഥാനമാക്കി രചയിതാക്കളുടെ ചുരുക്കപ്പേരിൽ ഒരു പട്ടികയും ഇതിലുണ്ട്.
വിവരണം
റോയൽ ബൊട്ടാണിക് ഗാർഡനും (Index Kewensis), The ഹവാർഡ് യൂണിവേഴ്സിറ്റി ഹെർബേറിയവും (Gray Herbarium Index), ആസ്ത്രേലിയൻ നാഷണൽ ഹെർബേറിയവും (APNI) ചേർന്നുള്ള സഹവർത്വത്തിൽ നിന്നാണ് IPNI രൂപം കൊണ്ടിട്ടുള്ളത്. ഈ മൂന്നു സ്ഥാപങ്ങളിൽനിന്നുമുള്ള വിവരങ്ങൾ ക്രോഡീകരിച്ചാണ് IPNI ഡാറ്റാബേസ് ഉണ്ടാക്കിയിരിക്കുന്നത്. പണ്ഡിതോചിതമായ പ്രസിദ്ധീകരണങ്ങളിൽനിന്നും IPNI പുതിയ പേരുവിവരങ്ങൾ ശേഖരിക്കുന്നു. ഈ ഡാറ്റാബേസിനെ അടിസ്ഥാനമാക്കി ഇതിനോട് പരിപൂരകമായ മറ്റൊരു പദ്ധതിയായ ദി പ്ലാന്റ് ലിസ്റ്റ് അവരുടെ തെരഞ്ഞെടുത്ത സസ്യ കുടുംബങ്ങളുടെ ആഗോള പട്ടിക പുതുക്കുന്നു.
പുറം കണ്ണികൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ വർഗ്ഗം:സസ്യശാസ്ത്രം
ഹോർട്ടൻ പ്ലെയിൻസ് ദേശീയോദ്യാനം
ഹോർട്ടൻ പ്ലെയിൻസ് ദേശീയോദ്യാനം ശ്രീലങ്കയിലെ മദ്ധ്യമലനിരകളിലെ പുൽമേടുകളാലും മഴക്കാടുകളാലും വലയം ചെയ്യപ്പെട്ട ഒരു പ്രധാന സംരക്ഷിത മേഖലയാണ്. 2,100 മുതൽ 2,300 മീറ്റർവരെ (6,900-7,500 അടി) ഉയരമുള്ള ഈ പീഠഭൂമി ജൈവവൈവിധ്യത്താൽ സമൃദ്ധമാണ്. ഇവിടെ കാണപ്പെടുന്ന ഒട്ടേറെ ജീവിവർഗ്ഗങ്ങൾ ഈ പ്രദേശത്തു മാത്രം കാണപ്പെടുന്നവയാണ്.1988 ൽ ഈ മേഖല ഒരു ദേശീയോദ്യാനമായി പ്രഖ്യാപിക്കപ്പെട്ടു. ഒരു പ്രമുഖ വിനോദ സഞ്ചാര കേന്ദ്രം കൂടിയായ ഇവിടേയ്ക്ക് ഓഹിയയിൽനിന്ന് 8 കിലോമീറ്ററും (5.0 മൈൽ) ലോകപ്രസിദ്ധമായ ഓഹിയ ഗ്യാപ് / ദണ്ഡ്ര വാച്ചിൽ നിന്ന് 6 കിലോമീറ്ററും (3.7 മൈൽ), നുവാര എലിയയിൽനിന്ന് 32 കിലോമീറ്റർ (20 മൈൽ) ദൂരവുമാണുള്ളത്. ശ്രീലങ്കയിലെ മൂന്നു പ്രധാന നദികളായ മഹാവേലി, കെലാനി, വലാവെ തുടങ്ങിയവയുടെ ഉത്ഭവസ്ഥാനം ഹോർട്ടൻ പ്ലെയിൻസ് ആണ്. സിംഹളഭാഷയിൽ ഈ പീഠഭൂമി മഹാ എലിയ പ്ലെയിൻസ് എന്നറിയപ്പെടുന്നു. ബലൻഗോഡ സംസ്കാരവുമായി ബന്ധപ്പെട്ട ശിലാ ഉപകരണങ്ങൾ ഇവിടെനിന്നു കണ്ടെത്തിയിട്ടുണ്ട്.
സവിശേഷതകൾ
ശ്രീലങ്കയിലെ മദ്ധ്യ മലനിരകളിലെ തെക്കൻ പീഠഭൂമിയിലാണ് ഹോർട്ടൻ പ്ലെയിൻസ് ദേശീയദ്യാനം സ്ഥിതി ചെയ്യുന്നത്. ശ്രീലങ്കയിലെ രണ്ടാമത്തെയും മൂന്നാമത്തെയും ഉയരമുള്ള കൊടുമുടികളായ കിരിഗാൽപോത്ത 2,389 മീറ്റർ (7,838 അടി), തൊട്ടുപോല കണ്ട  2,357 മീറ്റർ (7,733 അടി) എന്നീ കൊടുമുടികൾ യഥാക്രമം ദേശീയോദ്യാനത്തിൻറെ പടിഞ്ഞാറും വടക്കുമായി സ്ഥിതി ചെയ്യുന്നു. 1,200 മുതൽ 2,300 മീറ്റർ (3,900 മുതൽ 7,500 അടി വരെ) വരെയാണ് ദേശീയോദ്യാനത്തിൻറ ശരാശരി ഉയരം.
അവലംബം
വർഗ്ഗം:ശ്രീലങ്കയിലെ ദേശീയോദ്യാനങ്ങൾ
റേഡിയോ അസ്‌ട്രോണമി
റേഡിയോ തരംഗങ്ങളുടെ സഹായത്തോടെയുള്ള ആകാശനിരീക്ഷണത്തെ ആണ് റേഡിയോ അസ്ട്രോണമി എന്ന് പറയുന്നത്.1932 ൽ കാൾ ജാൻസ്കി എന്ന ബ്രിട്ടീഷ് എൻജ്ജിനിയറാണ് ഈ ശാസ്ത്ര ശാഖയ്ക്ക് തുടക്കമിട്ടതു.ഏതാണ്ട് 10-3 മീറ്ററിൽ കൂടുതൽ തരംഗദൈർഘ്യം ഉള്ള വിദ്യുത്കാന്തിക തരംഗങ്ങളാണ് റേഡിയോ തരംഗങ്ങൾ എന്നറിയപ്പെടുന്നത്‍. വിദ്യുത്കാന്തിക വർണ്ണരാജിയിൽ ഇൻഫ്രാറെഡ് തരംഗത്തേക്കാൾ തരംഗദൈർഘ്യമുള്ളതും, വർണ്ണരാജിയിൽ ഏറ്റവും കൂടുതൽ തരംഗദൈർഘ്യം ഉള്ളതും ഇതിനാണ്. മറ്റെല്ലാ വൈദ്യുതകാന്തിക തരംഗം പോലെതന്നെ ഇതും പ്രകാശത്തിന്റെ വേഗതയിൽ സഞ്ചരിക്കുന്നു.വലിയ റാഡിയോ ദൂരദർശനികളുടെ സഹായത്തോടെ റാഡിയോ തരംഗങ്ങളെ ശേഖരിച്ച് അവയെ ഉപയോഗപ്പെടുത്തിക്കൊണ്ട് ആകാശ നിരീക്ഷണം സാദ്യമാക്കുന്ന ജ്യോതിശ്ശാസ്ത്ര ശാഖയാണ് റാഡിയോ ജ്യോതിശ്ശാസ്ത്രം.
ക്രിസ്റ്റി ഫെർണ്ണാണ്ടസ്
മുൻ ഇന്ത്യൻ പ്രസിഡന്റ് പ്രതിഭാ പാട്ടീലിന്റെ സെക്രട്ടറിയും ഐ.എ.എസ് ഉദ്യോഗസ്ഥനുമായിരുന്നു ക്രിസ്റ്റി ഫെർണ്ണാണ്ടസ്. പതിനാറാം ലോകസഭയിലേക്ക് എറണാകുളത്ത് നിന്ന് എൽ.ഡി.എഫ്. സ്വതന്ത്ര സ്ഥാനാർത്ഥിയായി മത്സരിച്ച് പരാജയപ്പെട്ടു.
അവലംബം
വർഗ്ഗം:പതിനാറാം ലോകസഭാതിരഞ്ഞെടുപ്പ് സ്ഥാനാർത്ഥികൾ
കുടം
വാവട്ടം കുറഞ്ഞ് കഴുത്തിടുങ്ങി അതിനുതാഴെയുള്ള ഭാഗം കൂടുതൽ വീർത്തുരുണ്ടതുമായ പാത്രമാണ് കുടം.
നിർമ്മാണ വസ്തുക്കൾ
കളിമണ്ണ്, ലോഹം, ലോഹസങ്കരം, പ്ലാസ്റ്റിക്, സ്ഫടികം എന്നിവയാണ് പൊതുവെ കുടത്തിന്റെ നിർമ്മാണ വസ്തുക്കൾ. ഉപയോഗം, അസംസ്കൃത വസ്തുവിന്റെ ലഭ്യത എന്നിവ നിർമ്മാണത്തെ സ്വാധീനിക്കുന്നു.
സ്വർണ്ണം, വെള്ളി, ചെമ്പ്, പിച്ചള, ഓട് എന്നിവ കൊണ്ടുള്ള കുടങ്ങൾ വളരെക്കാലമായി ഉപയോഗിക്കപ്പെടുന്നുണ്ട്. അലൂമിനിയം, സ്റ്റീൽ, പ്ലാസ്റ്റിക്ക് എന്നിവയാൽ നിർമ്മിതമായ കുടങ്ങൾ താരതമ്യേന അടുത്ത കാലത്താണ് പ്രചാരത്തിലായത്
ഉപയോഗം
സ്വർണ്ണം, വെള്ളി എന്നിവയാൽ നിർമ്മിതമായ കുടങ്ങൾ വിശിഷ്ട വ്യക്തികൾക്കുള്ള ഉപഹാര സമർപ്പണത്തിനും പൂജാ പാത്രമായും ഇവ ഉപയോഗിക്കപ്പെടുന്നു. ജലം ഉൾപ്പെടെയുള്ള പദാർത്ഥ സംഭരണത്തിനും ഉപയോഗിക്കുന്നു. ചെത്തുകാരൻ കള്ള് കുടത്തിൽ കള്ള് ശേഖരിക്കുന്നു. തെയ്യം അനുഷ്ടാനത്തിൽ കലശക്കുടം ഉപയോഗിക്കുന്നു. മൃതദേഹങ്ങൾ അടക്കംചെയ്യുന്നതിന് മുൻകാലങ്ങളിൽ ഉപയോഗിച്ചിരുന്ന നന്നങ്ങാടി വലിയ മൺകുടം തന്നെയായിരുന്നു.
കുടവും സംഗീതവും
സംഗീതത്തിൽ വിവിധ രൂപങ്ങളിൽ കുടം ഉപയോഗിച്ചു വരുന്നു
പുള്ളുവൻ കുടം
ഒരു കേരളീയ വാദ്യോപകരണമാണ് പുള്ളുവൻ കുടം. മണ്ണുകൊണ്ട് തന്നെയാണ് ഈ വാദ്യം നിർമ്മിക്കുന്നത്. കുടത്തിന്റെ അടിഭാഗം തുരന്നെടുത്ത് അവിടെ തുകൽ ഒട്ടിക്കുന്നു.
വില്ലുപാട്ട്
കളിമൺകുടമാണ്‌ വില്ലുപാട്ടിൽ ഉപയോഗിക്കുന്നത്. വയ്ക്കോൽ ചുരണയിൽ വെച്ച കുടവും വില്ലും ഒരു കൈകൊണ്ട് ചേർത്തുപിടിക്കുകയും കുടത്തിന്റെ വായിൽ വട്ടത്തിൽ വെട്ടിയ കമുകിൻപാള കൊണ്ട് അടിച്ച് ശബ്ദമുണ്ടാക്കുകയുംചെയ്യുന്നു.
അവലംബം
വർഗ്ഗം:പാത്രങ്ങൾ
അട്ടപ്പാടിയിലെ ആദിവാസി യുവാവ് മധുവിന്റെ കൊലപാതകം
thumb|256px|ആൾക്കൂട്ടത്തിന്റെ മർദ്ദനത്തിനിരയായി കൊല്ലപ്പെട്ട മധു കേരളത്തിൽ ഏറെ ചർച്ച ചെയ്യപ്പെടുകയും പരക്കെ അപലപിക്കപ്പെടുകയും ചെയ്ത സംഭവമാണ് അട്ടപ്പാടി മുക്കാലിക്കടുത്ത് കടുകുമണ്ണ ആദിവാസി ഊരിലെ മധു എന്ന യുവാവ് ആൾക്കൂട്ട മർദ്ദനത്തിനിരയായി മരണപ്പെട്ടത്. മോഷണക്കുറ്റം ആരോപിക്കപ്പെട്ടാണ് 2018 ഫെബ്രുവരി 22ന് പകൽ 27 വയസ്സായ മധുവിനെ ഒരു സംഘം ആളുകൾ മർദ്ദിക്കുകയും പോലീസിന് കൈമാറുകയും ചെയ്തത്. പോലീസ് വാഹനത്തിൽ ആശുപത്രിയിൽ കൊണ്ടുപോകുന്ന വഴി യുവാവ് മരണപ്പെട്ടു. മധു മാനസികാസ്വാസ്ഥ്യമുള്ളയാളായിരുന്നു. ഇയാളെ കൈകൾ ബന്ധിച്ച് മർദ്ദിക്കുകയും കൈവശമുണ്ടായിരുന്ന സഞ്ചി പരിശോധിക്കുകയും ചെയ്തതിന്റെ വീഡിയോ അക്രമികൾ മൊബൈൽ ഫോണിൽ പകർത്തി സാമൂഹ്യമാധ്യമങ്ങളിലൂടെ പ്രചരിപ്പിച്ചു. ഇതോടെ സമൂഹത്തിൽ വൻ പ്രതിഷേധം ഉയരുകയും ചെയ്തു.
അവലംബം
വർഗ്ഗം:മനുഷ്യാവകാശധ്വംസനങ്ങളുടെ ഇരകൾ
തച്ചുടയകൈമൾ
ഇരിങ്ങാലക്കുട കൂടൽമാണിക്യം ക്ഷേത്രത്തിന്റെ  ആത്മീയ,ഭരണകാര്യ നടത്തിപ്പുമായി ബന്ധപ്പെട്ട സ്ഥാനപ്പേരാണ് തച്ചുടയകൈമൾ.തിരുവിതാംകൂർ രാജാവിന്റെ പ്രതിനിധിയായി തച്ചുടയകൈമൾ ഭരണം പതിറ്റാണ്ടുകളോളം നടത്തിവന്നിരുന്നു കൂടൽമാണിക്യ ക്ഷേത്രത്തിന്റെ അവകാശാധികാരങ്ങൾ കൈയാളിയിരുന്ന ഈ രാജപ്രതിനിധി അബ്രാഹ്മണനായ നായരാണ്.ക്ഷേത്രത്തിന്റെ `തച്ചുകൾ' (പണികൾ) കൈമളുടെ നേതൃത്വത്തിലാവണമെന്നാണ്‌ വ്യവസ്ഥ. ഇരിങ്ങാലക്കുട ക്ഷേത്രത്തിൽ അവരോധിക്കപ്പെടുന്ന പുരുഷനെ തച്ചുടയകൈമൾ എന്നും,തളിപ്പറമ്പുക്ഷേത്രത്തിലേത് ഊരരശ്ശുകൈമൾ എന്നും അറിയപ്പെട്ടു.കൂടൽമാണിക്യം ക്ഷേത്രത്തിലെ തച്ചുടയനെ കായംകുളം രാജാവ് കൊല്ലവർഷം 517 മുതൽ അവരോധിച്ചിരുന്നു എന്നു രേഖപ്പെടുത്തപ്പെട്ടിട്ടുണ്ട്. എന്നാൽ കൊല്ലവർഷം 925ൽ തിരുവിതാംകൂറിന്റെ അധിനിവേശത്തെത്തുടർന്ന് ഈ അവകാശം തിരുവിതാംകൂറിനു സിദ്ധിക്കുകയാണുണ്ടായത്. തച്ചുടയകൈമൾമാരുടെ ഭരണം 1971 ൽ ദേവസ്വം ആക്ട്‌ നിലവിൽ വരുന്നതുവരേയും തുടർന്നു. . കേരളത്തിന്റെ ആത്മീയ സാംസ്ക്കാരിക ചരിത്രത്തിൽ ഏറ്റവും പ്രധാനവും ഭരണപരവുമായ ചടങ്ങായിരുന്നു തച്ചുടയകൈമളുടെ അവരോധം.
കല്പന
തിരുവിതാംകൂർ രാജാവിന്റെ കല്പനയെത്തുടർന്നാണ് അവരോധത്തിനുള്ള നടപടിക്രമങ്ങൾ ആരംഭിക്കുക.ബ്രിട്ടീഷ് ഭരണകൂടത്തിന്റെ അനുമതി തേടുമായിരുന്നു എന്നും പറയപ്പെടുന്നു.
നിന്നെ ഇരിങ്ങാലക്കുട തച്ചുടയനായിട്ട് അവരോധിച്ചു.യോഗത്തോടുകൂടെപ്പോയി ക്ഷേത്രം നാം വിചാരിക്കുന്നവണ്ണം മര്യാദ നടത്തുക ഇപ്രകാരമുള്ള കല്പനയാണ് രാജാവ് പുറപ്പെടുവിക്കുക.
തച്ചുടയകൈമളുടെ അവരോധം
രാജകല്പ്നയ്ക്കു ശേഷം നിരവധി വൈദിക കർമ്മങ്ങൾക്കു ശേഷമാണ് തച്ചുടയകൈമളെ ഈ സ്ഥാനത്തേയ്ക്ക് അവരോധിക്കുക.ജാതകാവരോധം എന്ന ചടങ്ങിനു മുഖ്യകാർമ്മികത്വം വഹിക്കുന്നത് ആഴ്വാഞ്ചേരി തമ്പ്രാക്കൾ ആണ്.ഈ ചടങ്ങിൽ എല്ലാ സ്ഥാനികളും മറ്റു പ്രഭുക്കന്മാരും സന്നിഹിതരായിരിക്കണമെന്നു വ്യവസ്ഥയുണ്ട്. തിരുവനന്തപുരത്തുനിന്നു പുറപ്പെടുന്ന കൈമളെ ഇരിങ്ങാലക്കുടയ്ക്കടുത്തുള്ള തൃപ്പയ്യക്ഷേത്രത്തിൽ എത്തിക്കുന്നു.ഈ അവസരത്തിൽ കൊച്ചിരാജാവു സന്നിഹിതനായിരിയ്ക്കും. ദളവ ഉൾപ്പെടെയുള്ളവർ അവരോധിക്കപ്പെടുന്നയാളിനെ തൊഴുന്നു. പിന്നീട് ആനപ്പുറത്ത് കൈമളെ ഇരുത്തി ഇരിങ്ങാലക്കുട ക്ഷേത്രത്തിലേയ്ക്കു കൊണ്ടുപോകുന്നു.ക്ഷേത്രത്തിൽ വീണ്ടും വൈദികചടങ്ങുകളാരംഭിക്കുകയും കലശത്തിനുശേഷം,തറ്റുടുപ്പിച്ച്,കുത്തുവിളക്കു മുമ്പിലും പിറകിലുമായി പിടിച്ച് ക്ഷേത്രനടകടക്കുന്നു.പിന്നീട് കൊളോം മൂത്തത് എന്ന സ്ഥാനിയുടെ കയ്യിൽ നിന്നും എടങ്ങഴിയും താക്കോലും വാങ്ങി ഉച്ചപ്പൂജയ്ക്കുള്ള അരി അളന്നു നൽകുന്ന ചടങ്ങാണ്. തുടർന്ന് മണിയടിച്ച് സോപാനത്തിൽ കയറി വീരാളിപ്പട്ട് സമർപ്പിച്ച് പ്രസാദം വാങ്ങി താമസസ്ഥലമായ കൊട്ടിളായ്ക്കൽ മാളികയിലേയ്ക്ക് അംഗരക്ഷകരോടൊപ്പം യാത്രയാകുന്നു. നിരവധി ആൾക്കാർ ഈ സമയം തച്ചുടയകൈമളെ അനുഗമിക്കും.
ബ്രഹ്മചര്യം
അവരോധിതനാകുന്ന തച്ചുടയകൈമൾ കർശനമായും ബ്രഹ്മചര്യം പാലിച്ചിരിയ്ക്കണമെന്നു വ്യവസ്ഥയുണ്ട്.എന്നാൽ വിവാഹിതരായ കൈമൾമാരും സ്ഥാനം വഹിച്ചിട്ടുണ്ട്.റസിഡന്റിനു ഇതു സംബന്ധിച്ച പരാതികൾ ലഭിച്ചിരുന്നതായി രേഖകൾ സാക്ഷ്യപ്പെടുത്തുന്നു.
517,614,903,983,1057,1093 കൊല്ലവർഷങ്ങളിൽ തച്ചുടയകൈമളുടെ വാഴിക്കൽ നടക്കുകയുണ്ടായി.കൊ.വ 983ൽ പുത്തൻവീട്ടിൽ രാമക്കുറുപ്പിനെയാണ് തച്ചുടയനായി അവരോധിച്ചത്. ആറാമത്തെ തച്ചുടയകൈമൾ ആയിരുന്നു ഭാസ്കരക്കുറുപ്പ്.
അവലംബം
വർഗ്ഗം:കേരളചരിത്രം
ജെറാർഡ് പിക്കെ
ബാഴ്സലോണയുടെ ല മാസിയ യൂത്ത് അക്കാദമിയുടെ ഉല്പന്നമായ പിക്കെ 2004 ൽ മാഞ്ചസ്റ്റർ യുണൈറ്റഡിനു വേണ്ടി കളിക്കാൻ ക്ലബ്‌ വിട്ടു. നാല് വർഷത്തോളം അവിടെ കഴിഞ്ഞശേഷം പെപ്പ് ഗാർഡിയോളയുടെ നേതൃത്വത്തിനു കീഴിൽ ബാഴ്സലോണയിലേക്ക് മടങ്ങി. 2008-09, 2014-15 സീസണുകളിൽ ബാഴ്സ മൂന്ന് ട്രോഫികൾ (ട്രെബിൾ) നേടുന്നതിൽ നിർണ്ണായകമായ പങ്ക് വഹിച്ചു. രണ്ടു വ്യത്യസ്ത ടീമുകൾക്ക് വേണ്ടി തുടർച്ചയായി രണ്ടു വർഷം യുവേഫ ചാമ്പ്യൻസ് ലീഗ് കിരീടം എന്ന നേട്ടം കൈവരിച്ച നാല് കളിക്കാരിൽ ഒരാളാണ് അദ്ദേഹം. മറ്റുള്ളവർ മാഴ്സൽ ഡെസൈലി, പോളോ സോസ, സാമുവൽ എറ്റോ എന്നിവരാണ്.
ജെറാർഡ് പിക്കെ ഫിഫ ലോകകപ്പ്, യുവേഫ യൂറോ കപ്പ് എന്നീ ടൂർണമെന്റുകളിൽ സ്പെയിനിനെ പ്രതിനിധീകരിച്ചു. 2010 ലെ ഫിഫ ലോകകപ്പും, 2012 ലെ യുവേഫ യൂറോ കപ്പിലും ജേതാവായ സ്പാനിഷ്‌ ടീമിന്റെ ഭാഗമായ അദ്ദേഹം ഈ വിജയത്തിൽ നിർണ്ണായകമായ പങ്കുവഹിച്ചു.
അവ
{{reflist}
ബാഹ്യ കണ്ണികൾ
വർഗ്ഗം:1987-ൽ ജനിച്ചവർ വർഗ്ഗം:2002ഫിഫ ലോകകപ്പിലെ കളിക്കാർ വർഗ്ഗം:2006 ഫിഫ ലോകകപ്പിലെ കളിക്കാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:സ്പാനിഷ് ഫുട്ബോൾ കളിക്കാർ
മിന്നൽ പടയാളി
തിരുപ്പതി ചെട്ടിയർ എവർഷൈൻ പ്രൊഡക്ഷനുവേണ്ടി മദ്രാസ് ഫിലിംസെന്റർ സ്റ്റുഡിയോയിൽ നിർമിച്ച മലയാളചലച്ചിത്രമാണ് മിന്നൽ പടയാളി. മുതുകുളം രാഘവൻ പിള്ള തിരക്കഥയും സംഭാഷണവും എഴുതി. വാണക്കുറ്റി, പി. ഭാസ്കരൻ, അഭയദേവ് എന്നിവർ ചേർന്ന് എഴുതിയ ഏഴു ഗാനങ്ങൾക്ക് പി.എസ്. ദിവാകർ സംഗീതം നൽകി. ചിത്രസംയോജനവും സംവിധാനവും ജി.വിശ്വനാഥൻ നിർവഹിച്ചു. സീതാഫിലിംസ് വിതരണം നടത്തിയ ഈ ചിത്രം 1959 ഏപ്രിൽ 25-ന് പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1959-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:തിരുപ്പതി ചെട്ടിയാർ നിർമ്മിച്ച ചലച്ചിത്രങ്ങൾ വർഗ്ഗം:പി ഭാസ്കരന്റെ ഗാനങ്ങൾ വർഗ്ഗം:അഭയദേവിന്റെ ഗാനങ്ങൾ
കരിക്കോട്
കേരളത്തിൽ കൊല്ലം ജില്ലയിലുള്ള ഒരു പ്രദേശമാണ് കരിക്കോട്. കൊല്ലം നഗര കേന്ദ്രത്തിൽ നിന്ന് ഏകദേശം 5 കിലോമീറ്റർ അകലെയാണ് ഈ പ്രദേശം സ്ഥിതിചെയ്യുന്നത്. ഇത് കൊല്ലം കോർപ്പറേഷനു കീഴിലുള്ള 23-ആമത്തെ വാർഡ് കൂടിയാണ്.
തങ്ങൾ കുഞ്ഞ് മുസലിയാർ ഗ്രൂപ്പിന്റെ ഉടമസ്ഥതയിലുള്ള വിദ്യാഭ്യാസ സ്ഥാപനങ്ങൾ സ്ഥിതിചെയ്യുന്നതിനാൽ ഈ പ്രദേശം പ്രസിദ്ധമാണ്. കേരളത്തിലെ ആദ്യത്തെ സ്വകാര്യ എഞ്ചിനിയറിംഗ് കോളേജായ ടി.കെ.എം. കോളേജ് 1958-ൽ ഇവിടെ സ്ഥാപിതമായി. ഇതിനു സമീപം ടി.കെ.എം. ആർട്ട്സ് ആൻഡ് സയൻസ് കോളേജും സ്ഥിതിചെയ്യുന്നു.
ചരിത്രം
മുമ്പ് കിളികൊല്ലൂർ പഞ്ചായത്തിന്റെ ഭാഗമായിരുന്ന പ്രദേശമാണ് കരിക്കോട്. 2000-ത്തിൽ കൊല്ലം മുൻസിപ്പാലിറ്റിയെ കോർപ്പറേഷനാക്കി ഉയർത്തിയപ്പോൾ കിളികൊല്ലൂരിനെയും കരിക്കോടിനെയും കൊല്ലം കോർപ്പറേഷനോടു കൂട്ടിച്ചേർത്തു.
പ്രാധാന്യം
കിളികൊല്ലൂർ തീവണ്ടി നിലയം കരിക്കോടാണ് സ്ഥിതിചെയ്യുന്നത്. കൊല്ലം - ചെങ്കോട്ട ദേശീയപാത 744 ഉൾപ്പെടെയുള്ള റോഡുകൾ കടന്നുപോകുന്നതിനാൽ കരിക്കോട് ഭാഗത്ത് പലപ്പോഴും ഗതാഗതക്കുരുക്ക് രൂക്ഷമാകാറുണ്ട്. ഇവിടെ മുൻപ് ധാരാളം റോഡപകടങ്ങളും നടന്നിട്ടുണ്ട്.
സംസ്ഥാനത്തെ ഒരു പ്രധാന വിദ്യാഭ്യാസ കേന്ദ്രമായതിനാൽ ഈ പ്രദേശത്ത് അതിവേഗ വൈഫൈ സംവിധാനം ആരംഭിക്കുവാൻ ബി.എസ്.എൻ.എലിനു പദ്ധതിയുണ്ട്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
സിർസിയം വൾഗറെ
സിർസിയം വൾഗറെ യൂറോപ്പിലും, വടക്കു പടിഞ്ഞാറൻ ആഫ്രിക്കയിലും (അത് ലസ് പർവ്വതം), പടിഞ്ഞാറൻ ഏഷ്യയിലും (യെനിസെയി താഴ്വര), എന്നീ പ്രദേശങ്ങളിലാണ് ഈ ഇനം സാധാരണയായി കണ്ടുവരുന്നത്. വടക്കേ അമേരിക്ക, ആസ്ട്രേലിയ, ആഫ്രിക്ക എന്നീ രാജ്യങ്ങളിൽ പ്രകൃതിദത്തമായി കാണപ്പെടുന്നുണ്ടെങ്കിലും ചില പ്രദേശങ്ങളിൽ ഇത് ഒരു അധിനിവേശസസ്യമായ കളയായും കാണപ്പെടുന്നു. സ്പീയർ തിസ്റ്റിൽ, ബുൾ തിസ്റ്റിൽ, കോമൺ തിസ്റ്റിൽ എന്നീ പേരുകളിലും ഇത് അറിയപ്പെടുന്നു. ആസ്ട്രേസിയേ കുടുംബത്തിൽപ്പെട്ട ഇതിന്റെ ജീനസ് സിർസിയം ആണ്.
ഈ സസ്യത്തിന്റെ പൂവിലെ തേൻ വൻതോതിൽ പരാഗണകാരികളെ ആകർഷിക്കാൻ കാരണമാകുന്നു. പൂവിലെ തേൻ ഉത്പ്പാദനത്തിൽ മുമ്പിൽ നിൽക്കുന്ന 10 സസ്യങ്ങളിൽ ഈസസ്യം ഉൾപ്പെടുന്നതായി യു. കെ. യിലെ സസ്യസർവേയിൽ യു. കെ. യിലെ പരാഗണകാരികളെ കുറിച്ച് നടത്തിയ അഗ്രിൽ പ്രൊജക്ടിൽ വിശദീകരിക്കുന്നു. മാർഷ് തിസ്റ്റിൽ (Cirsium palustre) ഒന്നാംസ്ഥാനത്തു നില്ക്കുമ്പോൾ സിർസിയം വൾഗറെ ആറാംസ്ഥാനത്താണ് കാണപ്പെടുന്നത്. ബ്രിട്ടനിലെ പഠനം തെളിയിക്കുന്നത് പൂവിലെ തേൻ ഉത്പ്പാദനത്തിൽ മുമ്പിൽ നിൽക്കുന്ന ഒരു ഇനമാണിത്. 2323 ± 418μg ഫ്ലോറൽ യൂണീറ്റ് പൂവിലെ തേൻ ഉത്പ്പാദിപ്പിക്കുന്നതായി കണ്ടെത്തിയതിനെ തുടർന്ന് ഈ ഇനത്തെ മൂന്നാംസ്ഥാനത്ത് പ്രതിഷ്ഠിച്ചിരിക്കുന്നു.
മറ്റ് പേരുകൾ
ബുൾ തിസ്റ്റിൽ, സ്കോട്ട്സ്, സ്കോട്ടിഷ്, അല്ലെങ്കിൽ സ്കോട്ടിഷ് തിസ്റ്റിൽ, സാധാരണ തിസ്റ്റിൽ എന്നിവയാണ് മറ്റു ഇംഗ്ലീഷ് നാമങ്ങൾ.
പുറത്തേക്കുള്ള കണ്ണികൾ
വർഗ്ഗം:ലെബനോനിലെ സസ്യജാലം വർഗ്ഗം:സപുഷ്പികൾ വർഗ്ഗം:ആസ്റ്റ്രേസീ വർഗ്ഗം:വടക്കേ ആഫ്രിക്കയിലെ സസ്യജാലം വർഗ്ഗം:യൂറോപ്പിലെ സസ്യജാലം
ജോസ് പുന്നാംപറമ്പിൽ
യൂറോപ്പിലെ മുതിർന്ന മാധ്യമ പ്രവർത്തകനും ജർമൻ മലയാളിയുമാണ് ജോസ് പുന്നാംപറമ്പിൽ. 2016 ലെ സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചു. മലയാള ഭാഷയ്ക്ക്  നൽകിയ  സമഗ്ര സംഭാവന കണക്കിലെടുത്തായിരുന്നു പുരസ്കാരം. 1986 ൽ ജർമനിയിൽ നടന്ന ലോക മലയാള സമ്മേളനത്തിന്റെ മുഖ്യ സംഘാടകനായിരുന്നു. ജർമനിയിലെ പഴക്കമേറിയ യൂണിവേഴ്‌സിറ്റിയായ ട്യൂബിംഗൻ യൂണിവേഴ്‌സിറ്റിയിൽ ഒരു മലയാളം ചെയർ (ഗുണ്ടർട്ട് ചെയർ) സ്ഥാപിതമായത് ഇദ്ദേഹത്തിന്റെ കൂടി ശ്രമഫലമായിരുന്നു.
ജീവിതരേഖ
ഇരിങ്ങാലക്കുടയിലെ എടക്കുളം ഗ്രാമത്തിൽ 1936 മെയ് 10 ന് ജനിച്ചു. മുംബൈ യൂണിവേഴ്‌സിറ്റിയിൽ നിന്ന് ഇംഗ്‌ളീഷ് ലിറ്ററേച്ചറിൽ ബിരുദാനന്തരബിരുദം നേടി.. മുംബെയിൽ സർക്കാർ ഉദ്യോഗസ്ഥനായും കോളേജ് അധ്യാപകനായും ജോലി ചെയ്തു. പിന്നീട് ജർമനിയിൽ കുടിയേറി. ഫ്രീലാൻസ് ജേർണലിസ്റ്റായി ജർമനിയിൽ അഞ്ചുവർഷം ജോലി നോക്കി. 1994 മുതൽ കൊളോൺ കാരിത്താസിന്റെ ലേബലിൽ ജർമനിയിൽ നിന്നും ജർമൻ ഭാഷയിൽ പ്രസിദ്ധീകരിയ്ക്കുന്ന മൈനെ വേൽറ്റ്(എന്റെ ലോകം) മാസികയുടെ മുഖ്യപത്രാധിപരാണ്. ദീർഘ കാലമായി ഇൻഡോ ജർമൻ  സൊസൈറ്റിയുടെ ഉപദേശക സമിതി അംഗമാണ്. എട്ടു പുസ്തകങ്ങൾ ജർമൻ ഭാഷയിലും രണ്ടു പുസ്തകങ്ങൾ മലയാളം ഭാഷയിലും പ്രസിദ്ധീകരിച്ചിട്ടുണ്ട്.
അവലംബം
വർഗ്ഗം:ജർമ്മൻ പത്രപ്രവർത്തകർ വർഗ്ഗം:ജർമ്മനിയിലെ പ്രവാസികൾ വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കാൾ ലുഡ്‌വിഗ് ബ്ല്യൂം
ഒരു ജർമ്മൻ-ഡച്ച് സസ്യശാസ്ത്രജ്ഞൻ ആണ് കാൾ ലുഡ്‌വിഗ് ബ്ല്യൂം (9 June 1796, Braunschweig – 3 February 1862, Leiden). ജർമ്മനിയിലെ ബ്രാവുൺഷ്വീഗിൽ ജനിച്ചു. ഡച്ച് ഈസ്റ്റ് ഇൻഡീസിലും നെതർലാന്റിലും ജോലിചെയ്തു. ലെയ്ഡനിലെ സ്റ്റേറ്റ് ഹെർബേറിയത്തിലെ ഡയറക്ടർ ആയിരുന്നു.
അന്നത്തെ ഡച്ച് കോളനിയായിരുന്ന തെക്കനേഷ്യയിലെ ജാവയിലെ സസ്യങ്ങളെപ്പറ്റി പഠിച്ചു. 1823 മുതൽ 1826 വരെ ബോഗോറിലെ ബോട്ടാണിക് ബ്ഗാർഡന്റെ ഡപ്പ്യൂട്ടി ഡയറക്റ്റർ ആയിരുന്നു. 1855ൽ റോയൽ സ്വീഡിഷ് അക്കാഡമിയുടെ വിദേശ അംഗത്വം ലഭിച്ചു.
അവലംബം
വർഗ്ഗം:1796-ൽ ജനിച്ചവർ വർഗ്ഗം:ജൂൺ 9-ന് ജനിച്ചവർ വർഗ്ഗം:1862-ൽ മരിച്ചവർ വർഗ്ഗം:ഫെബ്രുവരി 3-ന് മരിച്ചവർ വർഗ്ഗം:ജർമ്മൻ ശാസ്ത്രജ്ഞർ വർഗ്ഗം:സസ്യശാസ്ത്രജ്ഞർ
തലമ്പായ ദേശീയോദ്യാനം
താലമ്പായ ദേശീയോദ്യാനം, അർജന്റീനയിലെ ലാ റിയോജ പ്രവിശ്യയുടെ കിഴക്കു/മദ്ധ്യ ഭാഗത്തായുള്ള ദേശീയോദ്യാനമാണ്. 1975 ൽ ഒരു പ്രാദേശിക ഉദ്യാനമായും, 1997 ൽ ഒരു ദേശീയോദ്യാനമായും, 2000 ൽ ഒരു യുനെസ്കോ ലോക പൈതൃക സ്ഥലമായും നാമനിർദ്ദേശം ചെയ്യപ്പെട്ടു.
അവലംബം
വർഗ്ഗം:അർജന്റീനയിലെ ലോകപൈതൃകകേന്ദ്രങ്ങൾ വർഗ്ഗം:അർജന്റീനയിലെ ദേശീയോദ്യാനങ്ങൾ
ബ്രാൻഡൻബർഗ്
ജർമ്മനിയുടെ വടക്കികിഴക്കു് ഭാഗത്തു് സ്ഥിതി ചെയ്യുന്ന ഒരു സംസ്ഥാനമാണ് ബ്രാൻഡൻബർഗ്, ബ്രാൻഡൻബുർഗ്). 29,478 ചതുരശ്ര കിലോമീറ്റർ വിസ്തീർണ്ണവും 25 ലക്ഷം ജനസംഖ്യയുമായി ജർമ്മനിയിലെ നാലാമത്തെ വലുതും പത്താമത് ജനസംഖ്യയേറിയതുമായ സംസ്ഥാനമാണ് ബ്രാൻഡൻബർഗ്. പോസ്റ്റ്ഡാം ആണ് ബ്രാൻഡൻബർഗിന്റെ തലസ്ഥാനവും ഏറ്റവും വലിയ നഗരവും. ബെർലിൻ നഗരവും സംസ്ഥാനവും ബ്രാൻഡൻബർഗ് സംസ്ഥാനത്താൽ പൂർണ്ണമായും ചുറ്റപ്പെട്ടിരിക്കുന്നു.
അവലംബം
വർഗ്ഗം:ജർമ്മനിയിലെ സംസ്ഥാനങ്ങൾ
അമരസേനപ്രിയ
അറുപതാമത്തെ മേളരാഗമായ നീതിമതിയുടെ ഒരു ജന്യരാഗമാണു് അമരസേനപ്രിയ.
ആരോഹണം : സ രി പ മ നി സ
അവരോഹണം : സ നി പ മ രി ഗ രി സ
അവലംബം
വർഗ്ഗം:നീതിമതിയുടെ ജന്യരാഗങ്ങൾ
പള്ളിത്തോട്ടം
കേരളത്തിൽ കൊല്ലം ജില്ലയിലുള്ള ഒരു കടൽത്തീര പ്രദേശമാണ് പള്ളിത്തോട്ടം. കൊല്ലം കോർപ്പറേഷനു കീഴിലുള്ള സെൻട്രൽ സോൺ II-ലെ 46-ആം വാർഡാണിത്. മത്സ്യബന്ധനമാണ് ഇവിടെയുള്ളവരുടെ പ്രധാന ഉപജീവനമാർഗ്ഗം.
പ്രാധാന്യം
കൊല്ലം ജില്ലയിലെ 27 മത്സ്യബന്ധന ഗ്രാമങ്ങളിലൊന്നാണ് പള്ളിത്തോട്ടം. 2011-ൽ കുസാറ്റിന്റെ നേതൃത്വത്തിൽ നടത്തിയ സർവ്വേ പ്രകാരം കൊല്ലം ജില്ലയിലെ ഏറ്റവും സാക്ഷരത കൂടിയ മത്സ്യബന്ധന തൊഴിലാളികൾ വസിക്കുന്ന പ്രദേശമാണ് പള്ളിത്തോട്ടം. ഇവിടുത്തെ മത്സ്യബന്ധനതൊഴിലാളികൾ തങ്ങളുടെ ജോലി എളുപ്പമാക്കുന്നതിന്റെ ഭാഗമായി ഗ്ലോബൽ പൊസിഷനിങ് സിസ്റ്റം, സോണാർ, എക്കോസൗണ്ടർ, ഐ.സി.റ്റി. ഉപകരണങ്ങൾ, മൊബൈൽ ഫോൺ, റേഡിയോ ബെൻസിഗർ 107.8 എന്നീ ആധുനിക സംവിധാനങ്ങൾ പ്രയോജനപ്പെടുത്തുന്നുണ്ട്. സൗത്ത് ഇന്ത്യൻ ഫെഡറേഷൻ ഓഫ് ഫിഷർമെൻ സൊസൈറ്റിയിലെ മിക്ക അംഗങ്ങളും പള്ളിത്തോട്ടം സ്വദേശികളാണ്.
പഴമയും ആധുനികതയും ഇടകലർന്ന ഗ്രാമങ്ങളാണ് പള്ളിത്തോട്ടത്തിൽ സ്ഥിതിചെയ്യുന്നത്. നീണ്ടകരയ്ക്കു തെക്ക് കൊല്ലം തുറമുഖത്തോടു ചേർന്ന് സ്ഥിതിചെയ്യുന്ന ഇവിടുത്തെ കടൽത്തീരത്തിന് ഏകദേശം 5 കിലോമീറ്റർ ദൈർഘ്യമുണ്ട്. ഇവിടെ ഒരു ബോട്ട് യാർഡ് പ്രവർത്തിച്ചുവരുന്നു. പ്ലൈവുഡ് കൊണ്ട് നിർമ്മിച്ച ചെറുവള്ളങ്ങൾ ഇവിടുത്തെ പ്രധാന ആകർഷണമാണ്.
കൊല്ലം വികസന അതോറിറ്റി പള്ളിത്തോട്ടത്തിൽ ഒരു ഹൗസിംഗ് കോളനി തുടങ്ങാൻ പദ്ധതിയിട്ടിട്ടുണ്ട്. കൊല്ലം നഗരത്തിലെ ചില കേബിൾ ടി.വി. സേവനദാതാക്കൾ ഇവിടെ പ്രവർത്തിക്കുന്നുണ്ട്. കൊല്ലം സിറ്റി പോലീസിന്റെ അധികാരപരിധിയിൽ വരുന്ന 17 പോലീസ് സ്റ്റേഷനുകളിലൊന്ന് പള്ളിത്തോട്ടത്തു സ്ഥിതിചെയ്യുന്നുണ്ട്. ഇവിടത്തെ പള്ളിത്തോട്ടം കത്തോലിക്കാ ചർച്ചിലാണ് പഴയ സിനിമാനടനായിരുന്ന ജയനെ അടക്കം ചെയ്തിട്ടുള്ളത്.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
കിളികൊല്ലൂർ
കേരളത്തിൽ കൊല്ലം ജില്ലയിൽ സ്ഥിതിചെയ്യുന്ന ഒരു പ്രദേശമാണ് കിളികൊല്ലൂർ. കൊല്ലം നഗരത്തിലെ കശുവണ്ടി വ്യവസായ കേന്ദ്രങ്ങളിലൊന്നാണ് ഈ പ്രദേശം. ഇവിടെ ദേശീയപാത 744-നു സമീപം കിളികൊല്ലൂർ തീവണ്ടി നിലയം സ്ഥിതിചെയ്യുന്നുണ്ട്. കൊല്ലം, പരവൂർ, പുനലൂർ, തിരുവനന്തപുരം, കന്യാകുമാരി, എറണാകുളം, ഗുരുവായൂർ എന്നീ സ്ഥലങ്ങളിലേക്കുള്ള തീവണ്ടികൾക്ക് ഈ നിലയത്തിൽ സ്റ്റോപ്പ് അനുവദിച്ചിട്ടുണ്ട്. കിളികൊല്ലൂരിനു സമീപം കരിക്കോട് ടി.കെ.എം. കോളേജ് ഓഫ് എഞ്ചിനീയറിംഗ് സ്ഥിതിചെയ്യുന്നു. കൊല്ലം കോർപ്പറേഷന്റെ ഒരു സോണൽ ഓഫീസും കിളികൊല്ലൂരിൽ പ്രവർത്തിക്കുന്നുണ്ട്. ചന്ദനത്തോപ്പ്, കുണ്ടറ, കല്ലുംതാഴം എന്നിവയാണ് സമീപത്തെ പ്രധാന സ്ഥലങ്ങൾ.
അവലംബം
വർഗ്ഗം:കൊല്ലം ജില്ലയിലെ പട്ടണങ്ങൾ വർഗ്ഗം:കൊല്ലം കോർപ്പറേഷൻ-വാർഡുകൾ
കിഫ്ലി
കിഫ്ലി ക്രസെന്റ് ആകൃതിയിൽ നിർമ്മിച്ചെടുക്കുന്ന യൂറോപ്യൻ പരമ്പരാഗതരീതിയിലുള്ള ഒരു യീസ്റ്റ് റോൾ ആണിത്. മധുരവും യീസ്റ്റും ചേർത്ത് കുഴച്ച് പരത്തിയെടുക്കുന്ന മാവിനെ ബേക്ക് ചെയ്തെടുക്കുന്നതിനെ ഹംഗേറിയയിൽ കിഫ്ലി എന്നും, ചെക്കിൽ റോഹ്ലിക് എന്നും, ആസ്ട്രേലിയയിലും, ജർമ്മനിയിലും കിപ്ഫേൾ എന്നും, ബോസ്നിയനിൽ കിഫ്ല എന്നും, റൊമാനിയനിൽ കോൺ എന്നും, റഷ്യനിൽ റോഗലിക് എന്നും, പോളീഷിൽ റോഗൽ എന്നും, ഡാനിഷിലും, സ്വീഡിഷിലും ഗിഫെൽ എന്നും വിളിക്കുന്നു.13-ാം നൂറ്റാണ്ടുമുതൽ ആസ്ട്രേലിയയിൽ കിപ്ഫേൾ ഉപയോഗിച്ചിരുന്നതായി ഒരു ഹ്രസ്വചിത്രം നിർമ്മിക്കപ്പെട്ടിട്ടുണ്ട്. ആദ്യമായി ഇതിനെ റെക്കോർഡ് ചെയ്തത് ചിപ്ഫെൻ എന്ന പേരിലാണ്.
അവലംബം
വർഗ്ഗം:പാചകം
കളിപ്പെട്ടി
കേരള വിദ്യാഭ്യാസവകുപ്പ് ലോവർപ്രൈമറി വിദ്യാത്ഥികൾക്കുവേണ്ടി തയ്യാറാക്കിയ ഐ.ടി. പാഠപുസ്തകം. ഒന്നു മുതൽ നാലുവരെ ക്ലാസ്സുകളിലെ ഭാഷാപഠനം, ഗണിതം, പരിസരപഠനം എന്നിവയിലെ പ്രവർത്തനങ്ങളെ കളികളിലൂടെ ലളിതമായി അവതരിപ്പിക്കുന്ന പാഠങ്ങളാണ് ഇതിൽ ഉൾപ്പെടുത്തിയിരിക്കുന്നത്.
രണ്ടുമുതൽ 14 വയസ്സുവരെയുള്ള കുട്ടികൾക്ക് ഉപയോഗിക്കാവുന്ന വിദ്യാഭ്യാസകളികളുടെ കൂട്ടായ്മ ജികോംപ്രിസ്, യുക്തിചിന്ത, പരസ്പരബന്ധം, ഓർമശക്തി തുടങ്ങിയവ പരിപോഷിപ്പിക്കുന്ന പൈസിയോ ഗെയിം, ഓംനിടക്സ്, ടക്സ്പെയിന്റ്, പദകേളിക്കായി ഉപയോഗിക്കാവുന്ന അനഗ്രാമരമ, മലയാളം ടൈപ്പിങ് പരിശീലിപ്പിക്കുന്ന കെ ടച്ച് തുടങ്ങിയ ഗെയിമുകളും പുസ്തകത്തിലുണ്ട്. ഐ.ടി.അറ്റ് സ്കൂളിന്റെ നേതൃത്വത്തിലാണ് പുസ്തകരചനയും അധ്യാപക പരിശീലനവും.
ഇന്തോനേഷ്യൻ വായുസേന
ഇന്തോനേഷ്യൻ വായുസേന (Tentara Nasional Indonesia-Angkatan Udara, TNI–AU) ഇന്തോനേഷ്യൻ ദേശീയ സൈന്യത്തിന്റെ വ്യോമവിഭാഗമാണ്.
ഇന്തോനേഷ്യൻ വായുസേനയിൽ 37,850 ഉദ്യോഗസ്ഥരും 110 സൈനികവിമാനങ്ങളുമുണ്ട്. പ്രധാന യുദ്ധവിമാനങ്ങൾ റഷ്യയിൽനിന്നുള്ള SU-27 (സുഖോയി - 27),  SU-30 (സുഖോയി-30 ) എന്നിവയാണ്. ഇതിനുപുറമേ, അമേരിക്കൻ ഐക്യനാടുകളിൽ നിന്നുള്ള എഫ്-16 വിമാനങ്ങളുമുണ്ട്. ഇന്തോനേഷ്യൻ വായുസേന സുഖോയി 35 വാങ്ങാനും തീരുമാനിച്ചിട്ടുണ്ട്. അതുപോലെ 50 KF-X വാങ്ങാനും തീരുമാനമുണ്ട്. ഇവ ഇപ്പോൾത്തന്നെ പഴകിയ  Northrop F-5 Tiger  പകരമാണ്.
ഇന്തോനേഷ്യൻ സ്വാതന്ത്ര്യത്തിനു മുമ്പ് (1941–1945)
രണ്ടാം ലോകമഹായുദ്ധത്തിനു ശേഷം, തെക്കുകിഴക്കൻ ഏഷ്യയിൽ തായ്‌ലന്റിനുശേഷം ഇന്തോനേഷ്യയാണ് വായുസേന രൂപികരിച്ച ആദ്യ രാജ്യങ്ങളിൽ ഒന്ന്. ഇന്തോനേഷ്യൻ പൈലട്ടുകൾ നെതർലാന്റിന്റെ കൊളോണിയൽ ശക്തിക്കെതിരായി 1945–1949 കാലത്ത് യുദ്ധം ചെയ്തു. അവരുടെ കയ്യിൽ അതിനുമുമ്പത്തെ അധിനിവേശ ശക്തിയായിരുന്ന ജപ്പാന്റെ കാലഹരണപ്പെട്ട സൈനികവിമാനങ്ങൾ ആണുണ്ടായിരുന്നത്. (including Curtiss P-36 Hawk (P-36 Mohawk), Brewster F2A Buffalo and Fokker D.XXI fighters; Martin B-10 bombers; Fokker C.X reconnaissance floatplanes) left before the Japanese occupation in 1941.
ഇസ്ചിഗ്വാലാസ്റ്റോ പ്രവിശ്യാ പാർക്ക്
ഇസ്‍ചിഗ്വാലാസ്റ്റോ പ്രവിശ്യാ പാർക്ക്,  (സ്പാനിഷ് : Parque Provincial Ischigualasto), വടക്കു പടിഞ്ഞാറൻ അർജൻറീനയിലെ സാൻ ജുവാൻ പ്രവിശ്യയ്ക്കു വടക്ക്-കിഴക്കായി സ്ഥിതി ചെയ്യുന്ന ഒരു സംരക്ഷിത പ്രദേശമാണ്. എന്ന (ഈ പ്രദേശം മറ്റൊരു ലോകത്തെ അനുസ്മരിപ്പിക്കുന്നതിനാൽ, വാലി ഡെ ല ലുന ("ചന്ദ്രന്റെ താഴ്വര" അല്ലെങ്കിൽ "മൂൺ വാലി) എന്നും അറിയപ്പെടുന്നു. ഈ സംരക്ഷിത പ്രദേശത്തിൻറെ അതിര് വടക്ക്, ലാ റിയോജ പ്രോവിൻസിലെ താലമ്പായ ദേശീയോദ്യാനം വരെ പരിമിതപ്പെടുത്തിയിരിക്കുന്നു.
അവലംബം
വർഗ്ഗം:അർജന്റീനയിലെ ലോകപൈതൃകകേന്ദ്രങ്ങൾ
ന്യാൻഗ ദേശീയോദ്യാനം
ന്യാൻഗ ദേശീയോദ്യാനം സിംബാബ്‍വേയുടെ കിഴക്കൻ മലനിരകളുടെ വടക്ക് ഭാഗത്തായി സ്ഥിതിചെയ്യുന്ന ഒരു ദേശീയോദ്യാനമാണ്. രാജ്യത്ത് പ്രഖ്യാപിക്കുന്ന ആദ്യത്തെ ദേശീയ ഉദ്യാനങ്ങളിലൊന്നായ ഇത്  സിംബാബ്‍വേയിലെ ഏറ്റവും ഉയർന്ന ഭൂമി, ഹരിതാഭമായ കുന്നുകൾ, വറ്റാത്ത നദികൾ എന്നിവ ഉൾപ്പെട്ടതാണ്. ദേശീയോദ്യാനത്തിലെ ഭൂപ്രദേശത്തിലധികവും താഴേയ്ക്കു ചരിഞ്ഞുകിടക്കുന്നതും ചിലയിടങ്ങളിൽ അവിടവിടെയായി മരങ്ങളുള്ളതും 1,800 മുതൽ 2,593 മീറ്റർ (6,560 മുതൽ 7,544 അടി) വരെ ഉയരമുള്ളതുമാണ്. സിംബാബ്‍വേയിലെ ഏറ്റവും ഉയരം കൂടിയ പ്രദേശമായ ന്യാൻഗാനി കൊടുമുടി സ്ഥിതിചെയ്യുന്നത് ദേശീയോദ്യാനത്തിൻറെ കേന്ദ്രഭാഗത്തും സിംബാബ്‍വേയിലെ ഏറ്റവും വലിയ വെള്ളച്ചാട്ടമായ മുത്താറസി വെള്ളച്ചാട്ടം ദേശീയോദ്യാനത്തിൻറെ തെക്കു ഭാഗത്തുമാണ്. ഇതിൻറെ തെക്കൻ അതിർത്തിയിൽ പഴയ മുത്താറസി ഫാൾസ് ദേശീയോദ്യാനം സംയോജിക്കപ്പെട്ടുകിടക്കുന്നു.
പോട്സ്ഡാം
ജർമ്മൻ സംസ്ഥാനമായ ബ്രാൻഡൻബർഗിന്റെ തലസ്ഥാനമാണ് പോട്സ്ഡാം. ബെർലിൻ മഹാനഗരത്തോട് ചേർന്ന് ഹാവെൽ നദിയുടെ തീരത്ത് സ്ഥിതി ചെയ്യുന്ന നഗരം ബെർലിൻ-ബ്രാൻഡൻബർഗ് മെട്രൊപൊളിറ്റൻ മേഖലയുടെ ഭാഗമാണ്. ബെർലിൻ നഗരകേന്ദ്രത്തിൽ നിന്ന് കേവലം 24 കി.മീ. ദൂരം തെക്കുപടിഞ്ഞാറ് ദിശയിൽ യാത്ര ചെയ്താൽ പോട്സ്ഡാമിൽ എത്താം. 19-ആം നൂറ്റാണ്ടിൽ തന്നെ ഒരു പ്രധാന ശാസ്ത്ര ഗവേഷണകേന്ദ്രമായി പോട്സ്ഡാം മാറിയിട്ടുണ്ട്. പോട്സ്ഡാം സർവ്വകലാശാല, മൂന്ന് പൊതുമേഖലാ കലാലയങ്ങൾ, മുപ്പതോളം ഗവേഷണസ്ഥാപനങ്ങൾ എന്നിവ പോട്സ്ഡാമിൽ പ്രവർത്തിക്കുന്നു.
വർഗ്ഗം:ജർമ്മനിയിലെ നഗരങ്ങൾ വർഗ്ഗം:ജർമ്മനിയിലെ സംസ്ഥാനതലസ്ഥാനങ്ങൾ
പി.കെ. ഡീവർ
ജീവിതരേഖ
തേവര പുതുവൽപുരയിടത്തിൽ അയ്യപ്പൻ, നെടുങ്ങാട് കളത്തിപറമ്പിൽ വെങ്കു കുഞ്ഞമ്മ എന്നിവരാണ് മാതാപിതാക്കൾ.
എറണാകുളം മഹാരാജാസ് കോളേജിലാണ് ഇദ്ദേഹം പഠിച്ചത്. പഠനത്തിനിടെയാണ് ഡീവർ എന്ന പേര് അദ്ദേഹം സ്വീകരിച്ചത്. ധീവരൻ എന്നായിരുന്നു അദ്ദേഹം സ്വീകരിച്ച പേരെങ്കിലും ഉച്ചരിക്കാനുള്ള ബുദ്ധിമുട്ട് കാരണം ബ്രിട്ടീഷ് റസിഡന്റ് അത് ഡീവർ എന്ന് മാറ്റുകയായിരുന്നു.
പൊതുപ്രവർത്തനം
മാറുമറയ്ക്കൽ സമരത്തിൽ ഇദ്ദേഹം പങ്കാളിയായിരുന്നു.
കൊച്ചി പ്രജാ മണ്ഡലത്തിലൂടെ സ്വാതന്ത്ര്യസമരത്തിലും ജനാധിപത്യ ഭരണത്തിനു വേണ്ടിയുള്ള സമരത്തിലും പങ്കെടുത്തു. കൊച്ചി ടാറ്റാ കമ്പനിയിലെ തൊഴിലാളികളെ സംഘടിപ്പിച്ചുകൊണ്ട് ട്രേഡ് യൂണിയൻ രംഗത്തും പ്രവർത്തിച്ചുതുടങ്ങി. അതിനുശേഷം കെ.എസ്.ഇ.ബി. എക്സിക്യൂട്ടീവ് എംപ്ലോയിസ് യൂണിയൻ തുടങ്ങിയ നിരവധി തൊഴിലാളി സംഘടനകളുടെ നേതൃത്വം വഹിച്ചു.
കൊച്ചി നിയമസഭയിലേക്ക് തെരഞ്ഞെടുക്കപ്പെട്ടു. തിരു-കൊച്ചി രൂപീകരണത്തെത്തുടർന്ന് തിരു-കൊച്ചി നിയമസഭയിലും അംഗമായി. ആദ്യത്തെ തിരു-കൊച്ചി നിയമസഭയിലേക്ക് തൊഴിലാളികൾക്കു വേണ്ടിയുള്ള പ്രത്യേക മണ്ഡലത്തിൽനിന്നാണ് അദ്ദേഹം തിരഞ്ഞെടുക്കപ്പെട്ടത്.
തിരുവിതാംകൂർ ചെമ്മീൻ വ്യവസായ സഹകരണ സംഘം, ഗുണ്ടു ഐലൻഡ് കയർ വർക്കേഴ്സ് സഹകരണ സംഘം തുടങ്ങി നിരവധി സഹകരണ പ്രസ്ഥാനത്തിൽ നേതൃത്വം വഹിച്ചു. അഖില കേരള ധീവരസഭയുടെ രൂപീകരണത്തിലും പങ്കാളിയായിരുന്നു.
ഹരിജൻ എന്ന ദ്വൈവാരികയുടെ പ്രസിദ്ധീകരണത്തിൽ കെ.പി. വള്ളോൻ എന്ന ലെജിസ്ലേറ്റീവ് കൗൺസിൽ മെംബറുമായി ചേർന്ന് പ്രവർത്തിച്ചിട്ടുണ്ട്.
ജീവചരിത്രം
1993-ൽ ഏറ്റുമാനൂർ സോമദാസൻ രചിച്ച ഇദ്ദേഹത്തിന്റെ ജീവചരിത്രം ഡീവർ എന്ന കർമ്മധീരൻ, എന്ന പേരിൽ കൊച്ചിയിൽ നിന്ന് പ്രസിദ്ധീകരിക്കപ്പെട്ടിട്ടുണ്ട്.
അവലംബം
വർഗ്ഗം:കേരളത്തിലെ സാമൂഹിക സാംസ്കാരിക നായകൻ‌മാർ വർഗ്ഗം:കേരളത്തിലെ സാമൂഹ്യ നവോത്ഥാന നായകർ വർഗ്ഗം:തിരു-കൊച്ചി നിയമസഭാംഗങ്ങൾ വർഗ്ഗം:1901-ൽ ജനിച്ചവർ വർഗ്ഗം:1990-ൽ മരിച്ചവർ
ഗൊനാരെഷൌ ദേശീയോദ്യാനം
5,053 ചതുരശ്രകിലോമീറ്റർ വിസ്തീർണ്ണത്തിൽ വ്യാപിച്ചുകിടക്കുന്ന ഗൊനാരെഷൌ ദേശീയോദ്യാനം, ഹ്വാൻഗെ ദേശീയോദ്യാനം കഴിഞ്ഞാൽ രാജ്യത്തെ രണ്ടാമത്തെ വലിയ ഗെയിം റിസർവ് ആണ്.
ജൊഹാൻ ഫ്രീഡ്രിഷ് ബ്ല്യൂമെൻബാഷ്
ജൊഹാൻ ഫ്രീഡ്രിഷ് ബ്ല്യൂമെൻബാഷ് (11 May 1752 – 22 January 1840) ഒരു ജർമ്മൻകാരനായ ശരീരശാസ്ത്രജ്ഞനും പ്രകൃതിശാസ്ത്രജ്ഞനും നരവംശശാസ്ത്രജ്ഞനും ആയിരുന്നു. പ്രകൃതിചരിത്രവുമായച്ചേർത്ത് മനുഷ്യനെപ്പറ്റി പഠിച്ച ആദ്യ ശാസ്ത്രജ്ഞന്മാരിൽ ഒരാളായിരുന്നു. മനുഷ്യകുലത്തെ താരതമ്യപഠനം നടത്തിയ അദ്ദേഹം അതിനെ അഞ്ചായി തരം തിരിച്ചു.
മുൻകാലജീവിതവും വിദ്യാഭ്യാസവും
ഗോതാ എന്ന സ്ഥലത്താണ് ബ്ല്യൂമെൻബാഷ് ജനിച്ചത്. അദ്ദേഹത്തിന്റെ പിതാവ്, ഹെയിൻറീഷ് ബ്ല്യൂമെൻബാഷ് ഒരു പ്രാദേശിക അദ്ധ്യാപകൻ ആയിരുന്നു. മാതാവ്, ചാർലോത്തെ എലിയോനോർ ഹെഡ്വിഗ്ഗ് ബുദ്ദിയൂസ് ആയിരുന്നു. അക്കാഡമിക്കുകളുടെ കുടുംബത്തിലാണു ജനനം.
ജേനായിൽ അദ്ദേഹം വൈദ്യശാസ്ത്രം പഠിച്ചു.1775ൽ പ്രസിദ്ധീകരിച്ച De generis humani varietate nativa (On the Natural Variety of Mankind, University of Göttingen എന്ന പുസ്തകം (ഗവേഷണ പ്രബന്ധം)പ്രസിദ്ധമാണ്. മനുഷ്യവർഗ്ഗങ്ങളെപ്പറ്റിയാണീ പ്രബന്ധം. തലയോടിനെപ്പറ്റിയുള്ള ഗവേഷണങ്ങൾക്ക് ഇതു തുടക്കംകുറിച്ചു.
അവലംബം
വർഗ്ഗം:1752-ൽ ജനിച്ചവർ വർഗ്ഗം:മേയ് 11-ന് ജനിച്ചവർ വർഗ്ഗം:1840-ൽ മരിച്ചവർ വർഗ്ഗം:ജനുവരി 22-ന് മരിച്ചവർ വർഗ്ഗം:ജർമ്മൻ ശാസ്ത്രജ്ഞർ വർഗ്ഗം:ശരീരശാസ്ത്രജ്ഞർ വർഗ്ഗം:പ്രകൃതിശാസ്ത്രജ്ഞർ വർഗ്ഗം:നരവംശശാസ്ത്രജ്ഞർ വർഗ്ഗം:ജർമ്മൻ നരവംശശാസ്ത്രജ്ഞർ